text:
E Rawa ni Vakaleqa Vakacava na iYaya Vakalivaliva Nomu Veitokani?
Se mani vakacava na yawa ni vanua eda tu kina, eda se rawa ga ni veitaratara kei ira eso tale nida text, imeli, video call, se vakayagataka na sala ni veikilai ena internet (social media). Io, qori era ivukevuke yaga.
Ia eso, nira vakayagataka vakalevu qori mera veitokani vinaka kina, era . . .
-
sa sega ni qai kauaitaki ira dina na nodra itokani.
-
yalolailai.
-
nanumi ira ga.
KA MO KILA
VEIKAUAITAKI DINA
Noda kauaitaka dina e dua, ena vinakati kina noda gauna meda vakasamataki koya vinaka kei na kena ituvaki. Ia e sega ni rawarawa meda cakava qori ke da vakauitukutuku vei ira e levu, se sarava tiko na levu ni ka era biuta mai eso tale (posts).
Ke levu era vakauitukutuku mai vei iko, ena rawa ni vaka tu e dua na icolacola nomu sauma lesu, de dua o na sauma tu ga me rawa. O sega ni via vukea dina nomu itokani, o saga tiko ga mo sauma lesu na itukutuku kece e vakau mai.
VAKASAMATAKA MADA: O na vakaraitaka vakacava ni o ‘kauaitaki’ ira dina na nomu itokani ni o vakauitukutuku vei ira?—1 PITA 3:8.
YALOLAILAI
E laurai ena dua na vakadidike ni levu era yalolailai nira sarava na veika e biu mai ena sala ni veikilai ena internet. Era kaya na dauvakadidike qori, ni noda sarava na kedra itaba eso tale kei na ka era cakava, e rawa nida “lai nanuma kina ni vakavucesa tu na noda bula.”
Nida sarava na veika marautaki era cakava eso tale, eda na rawa ni lai vakatauvatani keda kina. O na rawa ni nanuma ni sega ni marautaki na nomu bula me vakataki ira eso tale.
VAKASAMATAKA MADA: O na qarauna vakacava mo kua ni vakatauvatani iko kei ira eso tale ena sala ni veikilai ena internet?—KALATIA 6:4.
NANUMI IKO GA
E kaya e dua na qasenivuli ni so nona gonevuli era dau nanumi ira ga. Ena sala cava? Era veitokani ga kei ira era na rawaka kina. Na itokani va qori era dau via vakayagataki ira ga eso tale. Era vakayagataki ira nodra itokani me vaka na talevoni, ya nira golevi ira ga nira vinakata e dua na ka.
VAKASAMATAKA MADA: E laurai ena ka o biuta ena internet ni o dau veisisivi qai nanumi iko ga?—KALATIA 5:26.
KA MO CAKAVA
DIKEVI IKO VINAKA
Ni o lewa vinaka nomu vakayagataka na talevoni, tablet se kompiuta, o na rawa ni veitaratara tiko ga kei ira nomu itokani, oni na veivolekati tale ga.
IVAKAVUVULI VAKAIVOLATABU: “Na loloma . . . e sega ni kauaitaka ga na ka e baleti koya.”—1 KORINICA 13:4, 5.
Toqa se vola na ka o nanuma mo cakava.
-
Me levu na gauna meu veitalanoa sara ga kei ira noqu itokani (kua ni text tu ga se imeli)
-
Biuta vakatikitiki (se bokoca na rorogo ni) noqu talevoni niu veitalanoa tiko kei ira eso tale
-
Vakalailaitaka noqu sarasara ena sala ni veikilai ena internet
-
Meu dau vakarorogo vinaka nira vosa eso tale
-
Qirita e dua e sotava tiko na veika dredre


c: text/html

text:
WASE 15
“Au na Muduka na Nomu Saqamua”
TIKINA BIBI: Na ka eda vulica ena ivakamacala ni saqamua ena ivola na Isikeli kei na Vakatakila
1, 2. Vakamacalataka na yalewa e digia na cakacaka vakasaqamua.
E RARAWATAKI dina nida raica e dua me saqamua. Eda na rairai lomatarotarotaka na vuna e lai muria tu kina na ivakarau ni bula torosobu va ya. De vakavuna na ivalavala kaukaua se na nona dau vakalolomataki me biubiu mai vale ni se gone. Se na bula dravudravua e vale e vakasaurarataki kina me volitaki koya. Se drovaka tiko na watina ivalavala voravora. Eso na ituvaki rarawataki va qori e dau yaco ena vuravura ca qo. Sa rauta me yalovinaka kina o Jisu Karisito vei ira eso na saqamua. E vakabibitaka nira na rawa ni nuitaka na bula e vinaka ke ra veivutuni qai veisautaka nodra ivakarau ni bula.—Maciu 21:28-32; Luke 7:36-50.
2 Ia meda raica mada e dua tale na mataqali saqamua. Raitayaloyalotaka mada e dua na yalewa e digia me saqamua. E sega ni raica me torosobu, ia e rawata kina na kaukaua! E dau vinakata na ilavo, me rawa tale ga ni veivakamuai. Na kena e ca sara oya ni tagane vinaka o watina, e yalodinatale ga, ia e tawayalodina o koya ni lai cakava na cakacaka ni saqamua. Eda na sevaka sara ga na mataqali yalewa va qori kei na nona ivalavala. Na noda cata matua na ivakarau ni yalewa qori, e dusia ni va tale ga ya na nona cati lotu lasu na Kalou o Jiova, oya na vuna e dau vakayagataka kina na saqamua ni vakamacalataka na veika me baleti lotu lasu.
3. Na tikina cava ena veivosakitaki ena wase qo?
3 Ena rua na wase ni ivola na Isikeli, na saqamua e vakatayaloyalotaka na vakadomobula ni nodra tawayalodina na Isireli kei na Juta. (Isik., wase 16 kei na 23) Ni bera qori, ena vinaka meda dikeva mada e dua tale na saqamua vakaivakatakarakara. Sa dede na nona saqamua voli mai ni bera sara na gauna i Isikeli kei na nodra gauna na Isireli. Ena gauna mada ga qo e se kaukaua tiko ga. E kilai na saqamua qo ena iotioti ni ivola ena iVolatabu, na Vakatakila.
“Na Tinadra na Saqamua”
4, 5. O cei o “Papiloni na Ka Levu”? Eda kila vakacava qori? (Raica na imatai ni iyaloyalo.)
4 Sa qai matata cake sara na kena kilai na saqamua qo ena raivotu e vakaraitaka o Jisu vei Joni na yapositolo ena icavacava ni imatai ni senitiuri G.V. E vakatokai “o Papiloni na Ka Levu, na tinadra na saqamua” me “saqamua levu.” (Vkta. 17:1, 5) Era sega ni kilai koya me vica vata na senitiuri na iliuliu ni lotu kei ira na vuku ni iVolatabu. Eso era tukuna ni matataki Papiloni, Roma, se na lotu Katolika. Ia era se kila makawa sara na iVakadinadina i Jiova na “saqamua levu” qo. O koya na isoqosoqo ni lotu lasu kece e vuravura. Eda kila vakacava qori?
5 Sa cudruvi na saqamua qo ni veibutakoci tiko kei ira na “tui kei vuravura,” se na veika vakapolitiki. Macala gona ni sega ni dusia na kaukaua vakapolitiki. E vakamacalataka tale ga na Vakatakila nira rarawa vakalevu “na dauveivoli e vuravura,” se na veika vakabisinisi ni vuravura qo, ni sa vakarusai o Papiloni na Ka Levu. E sega gona ni vakatayaloyalotaka na veika vakabisinisi lelevu o Papiloni na Ka Levu. O cei sara mada o koya? E tukuni ni “dau vakatevoro,” e qaravi matakau qai dau veivakaisini. E veiganiti vinaka na ka e beitaki kina na isoqosoqo ni lotu dukadukali ni vuravura qo. Eda dikeva tale ga ni se vodo tiko na saqamua qo se veivakamuai vakalevu ena veika vakapolitiki ni vuravura qo. E vakararawataki ira tale ga na nona tamata yalodina na Kalou o Jiova. (Vkta. 17:2, 3; 18:11, 23, 24) Qori sara ga na ka sa cakava tiko o lotu lasu me yacova mai nikua.
6. Na cava e tukuni kina ni “tinadra na saqamua” o Papiloni na Ka Levu?
6 Na cava ga e vakatokai kina o Papiloni na Ka Levu me “saqamua levu” qai “tinadra na saqamua”? E sega ni wiliki Vkte. 11:1-9) E rawa gona ni okati o ira na lotu kece qori mera “luvena yalewa” e dua ga na isoqosoqo, na saqamua levu. E dau vakayagataka vakalevu o Setani na lotu va qori me veibacani ena vakatevoro, qaravi matakau kei na so tale na vakabauta kei na ivakarau vakavanua e beci kina na Kalou. Sa rauta mera vakasalataki kina na tamata ni Kalou mera “lako tani vua” ke ra “sega ni via vakaivotavota kei koya ena nona ivalavala ca,” baleta na isoqosoqo dukadukali qo e tete tiko ga e vuravura.—Wilika Vakatakila 18:4, 5.rawa na talawasewase i lotu lasu, e lai tauyavu kina e levu tale na matalotu. Tekivu sara na gauna e vakasesei kina na vosa e Pepeli makawa se o Papiloni, e tete tale ga kina na ivakavuvuli ni lotu lasu e veiyasa i vuravura. E veiganiti kina na yaca “Papiloni na Ka Levu” ni yavutaki mai na koro o Papiloni, na vanua e tauyavu kina e levu na lotu lasu! (
7. Na cava eda na muria kina na ivakasala meda “lako tani” vei Papiloni?
7 Vakacava o muria tiko na ivakasala ya? Nanuma tiko, o Jiova ga e bulia na kawatamata mera ‘kauaitaka na veika vakayalo.’ (Maciu 5:3) E rawa ni vakacegui ga na veika vakayalo ena vuku ni sokalou savasava i Jiova. Era vinakata na dauveiqaravi i Jiova mera yawaka sara na saqamua vakayalo. Ia e duatani na inaki i Setani na Tevoro. E dau taleitaka me temaki ira na tamata ni Kalou mera rawai ena saqamua vakayalo. Levu na gauna, sa mana tiko na nona sasaga. Ena gauna i Isikeli, era kilai tu na tamata ni Kalou nira dau coko ena saqamua vakayalo. Ena vinaka meda dikeva na itukutuku qori, nida na vulica kina e levu na ivakatagedegede i Jiova, nona lewadodonu kei na nona yalololoma.
“O Dua na Saqamua”
8-10. Na ka bibi cava e vinakati ena sokalou savasava meda kila kina na rai i Jiova me baleta noda vakaitavi ena lotu lasu? Vakatauvatana.
8 Ena ivola i Isikeli, e duatani na sala e vakayagataka kina o Jiova na ivakatautauvata ni saqamua. E uqeti vakalou o Isikeli me vola e rua na itukutuku matata me baleta na rarawa i Jiova kei na nona liumuritaki, nira tawayalodina ra qai ivalavala dukadukali na nona tamata. Na cava e vakatauvatani ira kina vei ira na saqamua?
9 Meda sauma rawa qori, meda vakasamataka tale mada na ka e vinakati ena sokalou savasava sa veivosakitaki mai ena Wase 5 ni ivola qo. Ena lawa e soli vei Mosese, e tukuna o Jiova: “Me kua ni dua tale na nomu kalou, o yau duadua ga, [se “meu beci kina” vmr.]. . . . O yau o Jiova na nomu Kalou, na Kalou e vinakata me qaravi duadua ga.” (Lako 20:3, 5) E qai vakabibitaka tale na ka dina qori ni kaya: “Moni kua ni cuva vua e dua tale na kalou, ni o Jiova e kilai ni dau vinakata me qaravi duadua ga. Io, o koya na Kalou e vinakata me qaravi duadua ga.” (Lako 34:14) E matata na ka e tukuna qori o Jiova. Ena sega ni vakadonuya na noda sokalou o Jiova, vakavo ke da sokaloutaki koya vakatabakidua.
10 Eda rawa ni vakatauvatana ina vakawati. Erau namaka na veiwatini me caka vakatabakidua vei rau eso na ka. Ke dua vei rau e domona se vakaceguya na nona gagadre ni veiyacovi vua e dua e sega ni kena isa, e donu vinaka ke vuvu o watina qai nanuma ni liumuritaki. (Wilika Iperiu 13:4.) Qori tale ga na ka e yaco ena sokalou. E sega ni cala ke tukuna o Jiova nira liumuritaki koya na nona tamata, nira yalataka mera qaravi koya vakatabakidua, ia ra qai goleva na kalou lasu. E vakabibitaka sara ga o Jiova na nona liumuritaki qori ena Isikeli wase 16.
11. Na cava e vakamacalataka o Jiova me baleti Jerusalemi kei na nona itekitekivu?
11 Ena iVolatabu vakaIperiu kece, e balavu duadua na parofisai e cavuta o Jiova ena Isikeli wase 16. E vakayagataka o Jiova na koro o Jerusalemi me vakatayaloyalotaka na tawayalodina i Juta. E vakamacalataka na vakaloloma kei na torosobu ni nona itekitekivu, yaco sara nona veiliumuritaki. E vaka na luveniyali, e dukadukali, e sega ni kauaitaki. Erau kai Kenani lotu butobuto na nona itubutubu. O ira na Jepusaiti era lewe ni dua na yavusa e Kenani, era a lewai Jerusalemi tu mai ena dua na gauna balavu me yacova nona ravuta na koro o Tevita. Dua na ka nona lomana na luveniyali qori o Jiova, e vakasavasavataka qai qaravi koya vakavinaka. Yaco na gauna sa vaka me watina. O ira gona na Isireli era tawana na koro era veiyalayalati kei Jiova, qori na veiyalayalati era cakava mai vu ni lomadra ena gauna sara i Mosese. (Lako 24:7, 8) Ni sa koroturaga o Jerusalemi, e vakalougatataka o Jiova, vakavutuniyautaka, qai ukutaki koya me vaka ga ena cakava vei watina e dua na tagane vakawati vutuniyau qai vakaitutu.—Isik. 16:1-14.
12. E tekivu curu vakacava na sokalou lasu e Jerusalemi?
12 Dikeva mada na ka e yaco tarava. E kaya o Jiova: “O nuitaka ga na nomu matavinaka, o dua na saqamua ena vuku ni kemu irogorogo. O saqamua vakaveitalia kei ira na tavali, e nodra kina na nomu matavinaka.” (Isik. 16:15) Ena gauna i Solomoni, dua na ka na nona vakalougatataka qai vakavutuniyautaki ira na nona tamata o Jiova, yaco kina me koro totoka o Jerusalemi, e duatani duadua vei ira na koro ena gauna makawa. (1 Tui 10:23, 27) Ia e qai curu vakamalua na sokalou lasu e Jerusalemi. E tekivu vakadukadukalitaki Jerusalemi o Solomoni ena sokalou ni lotu butobuto ni via vakamarautaki ira na watina vulagi. (1 Tui 11:1-8) Ia eso era sosomitaki koya ena idabedabe vakatui, e ca sara na ka era cakava nira vakadukadukalitaka na vanua taucoko ena sokalou lasu. E raica vakacava o Jiova na ivalavala vakasaqamua qo kei na nodra veiliumuritaki? E kaya: “Me kua sara ga ni caka qori, me kua tale ga ni yaco.” (Isik. 16:16) Sa qai vakasisila ga na ka era cakava na nona tamata era murilomadra!
Eso na Isireli era cabori luvedra vua na kalou lasu, me vakataki Moleke
13. Na ivakarau ca cava era beitaki kina na tamata ni Kalou e Jerusalemi?
13 Vakasamataka mada na rarawa i Jiova kei na nona cata na nodra ivakarau ca na nona tamata digitaki ni tukuna: “O kauti ira na luvemu tagane kei ira na luvemu yalewa o vakasucuma me noqu mo cabora vei ira na matakau mera kania. Vakacava, se lailai na nomu itovo vakasaqamua? O vakamatei ira na luvequ, o cabori ira ena bukawaqa me isoro.” (Isik. 16:20, 21) Na ivakarau torosobu e caka e Jerusalemi e vakaraitaka na ca ni loma i Setani. E dau taleitaka me temaki ira na tamata i Jiova ena ivakarau vakasisila va qori! Ia o Jiova e raica na ka kece. Ke mani kaukaua vakacava na veivakalolomataki i Setani, e se rawa tiko ga ni vakaotia vakadua na Kalou, ena vakatauca tale ga nona lewadodonu.—Wilika Jope 34:24.
14. O cei o rau na taci Jerusalemi ena vosa vakatautauvata i Jiova? O cei e vakadinadinataki ni ca duadua vei ratou?
14 Ia e sega ni bau kauaitaka o Jerusalemi na nona ivakarau ca. E tomana tiko ga nona saqamua. E tukuna o Jiova ni sega ni madualaka nona ivalavala ni vakatauvatani kei na vo ni saqamua baleta ni sauma eso tale mera tomani koya ena ivalavala vakasisila! (Isik. 16:34) E kaya na Kalou ni o Jerusalemi e ucui “tinana,” qo e dusi ira na yavusa lotu butobuto era a lewa tu na vanua ena dua na gauna. (Isik. 16:44, 45) Ni tomana nona vosa vakatautauvata ni vuvale, e kaya ni tuakai Jerusalemi o Samaria, e liutaki koya ina ivakarau ni bula vakasaqamua, qo na lotu butobuto. Na Kalou e cavuta tale ga na ikarua ni tacina, o Sotoma, e vosa vakaibalebale ga ni sa rusa makawa sara na koro qo ena nona viavialevu kei na torosobu ni nona ivalavala. Ena rai i Jiova, e lailai tale na ca i Samaria kei Sotoma, e ca sara o Jerusalemi! (Isik. 16:46-50) Era vakalecalecava na tamata ni Kalou e levu na ivakasala ra qai tomana na nodra ivakarau ca.
15. Na cava na inaki i Jiova ni vakataulewa e Jerusalemi? Na cava e nuitaki?
15 Na cava ena cakava o Jiova? E yalataka vei Jerusalemi: “Au na soqoni ira kece mai na domoni iko o vakamarautaka,” “au na [qai ] soli iko e ligadra.” O ira na dau maliwai ira nona tamata e liu, era na vakarusai koya tale, era na kauta laivi na kena totoka kei na nona iyau talei. E kaya o Jiova: “Era na vakaviriki iko ena vatu, era na vakamatei iko ena nodra iseleiwau.” Na cava na inaki ni nona vakataulewa qo o Jiova? E sega ni baleta na nodra vakarusai na nona tamata. E baleta ga Wase 9 ni ivola qo, dua na gauna balavu nona vinakata tu o Jiova me vakalesui ira mai na nona tamata ni oti nodra tu vakavesu. Na vuna? E kaya: “Au nanuma na nodaru veiyalayalati ena gauna o se gone kina.” (Isik. 16:37-42, 60) O Jiova e sega ni vakataki ira na nona tamata, ni uasivi nona yalodina!—Wilika Vakatakila 15:4.qo: “Au na muduka na nomu saqamua.” E tomana na Kalou: “Au na cudruvi iko vakalevu me cegu na lomaqu, ena oti na noqu vuvutaki iko, au na sega ni yavala, au na sega tale ni cudru.” Me vaka ga eda sa dikeva ena
16, 17. (a) Na cava eda sa sega ni tukuna kina ni o Aola kei Aolipa e dusia na vosa vakaparofisai me baleti lotu ni veivanua vaKarisito? (Raica na kato “O Rau na Veitacini Saqamua.”) (b) Na cava eda vulica ena Isikeli wase 16 kei na 23?
16 Eda vulica ena balavu ni nona ivakamacala veiuqeti o Jiova ena Isikeli wase 16, na nona ivakatagedegede dodonu, nona lewadodonu, kei na nona dauloloma. E kilai tale ga qori ena Isikeli wase 23. Era tugana e lomadra na lotu vaKarisito dina nikua na itukutuku e cavuta vakadodonu o Jiova me baleta na nodra ivalavala vakasaqamua na nona tamata. Eda na sega vakadua ni via vakararawataki Jiova me vakataki Juta kei Jerusalemi! Meda cata na qaravi matakau kece da qai dro tani mai kina. Qo e okati kina na kocokoco kei na domodomoiyau. (Maciu 6:24; Kolo. 3:5) Meda vakavinavinakataki Jiova ni vakalesuya na sokalou savasava ena vuku ni nona yalololoma ena iotioti ni veisiga qo, ena sega tale ni vakalaiva me vakadukadukalitaki! Sa tauyavutaka oti o Jiova kei Isireli vakayalo e dua “na veiyalayalati tudei,” ena sega vakadua ni vakaleqai ena tawayalodina se ivalavala vakasaqamua. (Isik. 16:60) Meda vakamareqeta mada ga na noda maliwai ira na tamata savasava i Jiova nikua.
17 Na cava eda vulica ena ivola i Isikeli me baleti koya “na saqamua levu” o Papiloni na Ka Levu ena nona vunauci ira na saqamua o Jiova? Meda raica mada.
“Ena Sega ni Kune Tale”
18, 19. Sala cava e tautauvata kina o ira na saqamua e vakamacalataki ena Isikeli kei na Vakatakila?
18 E sega ni dau veiveisau o Jiova. (Jeme. 1:17) E dua tu ga nona rai me baleti lotu lasu, na saqamua levu. Eda sega gona ni kurabuitaka ni na levu na sala e tautauvata kina na lewa e tauca o Jiova vei ira na saqamua ena ivola i Isikeli kei na ka ena sotava “na saqamua levu” e vakamacalataki ena Vakatakila.
19 Me kena ivakaraitaki, eda dikeva ena Isikeli ni sega ni totogitaki ira na saqamua o Jiova, ia era cakava qori na veimatanitu era dau veimaliwai kei ira na tamata tawayalodina ni Kalou, era dau vakayacora vata na veibutakoci vakayalo. Ena totogitaki tale ga na isoqosoqo ni lotu lasu kece e vuravura, Vkta. 17:1-3, 15-17.ni veibutakoci tiko vakayalo kei ira “na tui kei vuravura.” O cei ena totogitaki koya? Eda wilika ni veika vakapolitiki ena “cata na saqamua, era na ravuti koya, era na vakaluvawaletaki koya, era na kania na lewena, ra qai vakamai koya vakadua ena bukawaqa.” Na cava ena kidroataki kina na ka ena cakava qori na veimatanitu? Ni na “uqeta na lomadra na Kalou mera cakava na nona inaki.”—
20. Na cava e dusia ni na vakarusai vakadua o Papiloni?
20 Ena vakayagataki ira gona na veimatanitu o Jiova mera vakayacora na nona lewa vei lotu lasu kece, okati kina e levu na matalotu ni veivanua lotu vaKarisito. Qo sara ga na kena itinitini o lotu lasu, ena sega tale ni vosoti, sega tale ni soli vua na gauna me veisau kina. E tukuni ena Vakatakila ni na “sega ni kune tale” o Papiloni. (Vkta. 18:21) Era na marau na agilosi ni Kalou ni sa vakarusai o lotu lasu nira kaya: “Moni vakacaucautaki Ja! E kuvu cake tiko ga me tawamudu na kena kubou.” (Vkta. 19:3) Ena tawamudu na veilewai qo. Ena sega ni vakatarai me vakaleqa tale na sokalou savasava o lotu lasu. Na warumisa ni nona lewai kei na nona vakarusai o Papiloni ena vaka sara ga na kubou e lako cake tiko ga, e sega ni oti rawa.
21. Na vakarusai nei lotu lasu e dusia na itekitekivu ni cava? Ena tini vakacava?
21 Nira ravuti Papiloni na Ka Levu o ira na veiliutaki vakamatanitu, era sa vakayacora sara tiko ga na vakataulewa ni Kalou, e gauna vakatubuqoroqoro dina ena vakayacori ni inaki i Jiova. Qori na itekitekivu ni veivakararawataki levu, na gauna e sega ni bau vakilai vakadua. (Maciu 24:21) Ena mai cava na veivakararawataki levu ena Amaketoni, na ivalu i Jiova ena mai tinia na ituvaki ca ni vuravura qo. (Vkta. 16:14, 16) Eda na raica ena vica na wase tarava na kena vakamacalataki ena Isikeli na ka ena yaco ena veivakararawataki levu. Meda dikeva mada qo na ka eda rawa ni vulica qai muria ena Isikeli wase 16 kei na 23.
22, 23. Ena uqeta vakacava na noda veiqaravi tabu nida dikeva na ivakamacala ni saqamua ena Isikeli kei na Vakatakila?
22 Dua na ka nona dau vinakata o Setani me vakaleqai ira na sokalou savasava. Ena marau vakalevu ni raica nida gole tani mai na sokalou savasava, da qai muria nodra ivalavala na saqamua e vakamacalataki tiko ena ivola i Isikeli. Meda nanuma tiko ni sega ni vakalaiva o Jiova na itovo veibeci ena sokalou, se na tawayalodina! (Tiko 25:11) Eda na qarauna meda yawaka na lotu lasu, meda “kua ni tara na ka e sega ni savasava” ena mata ni Kalou. (Aisea 52:11) Qori tale ga na inaki ni noda tawaveitovaki ena veika vakapolitiki ena vuravura talawasewase qo. (Joni 15:19) Eda raica na boletaki vanua me vaka na lotu lasu e uqeta tiko o Setani, eda na sega tale ga ni vakaitavi kina.
23 Ia meda nanuma tiko ni ka dokai meda qaravi Jiova ena nona valenisoro vakayalo savasava. Nida vakamareqeta na ituvatuva qori, meda vakadeitaka mada ga meda kua ni tiki kei lotu lasu kei na nona ivalavala vakasaqamua!

robotstxt: allowed

filter: keep


text:
O Ciqoma Tiko na ‘Kakana ena Kena Gauna Donu’?
EDA bula tu qo ena gauna dredre duadua ena ivolatukutuku ni kawatamata. (2 Tim. 3:1-5) E vakatovolei e veisiga na noda lomani Jiova kei na noda sasaga meda muria nona ivakatagedegede savasava. E kila o Jisu ni na yaco nikua na ituvaki qori, e yalataka gona vei ira nona imuri nira na vakayaloqaqataki mera vosota me yacova na icavacava. (Maciu 24:3, 13; 28:20) Me rawa ni vakayaloqaqataki ira o Jisu, e lesia kina na dauveiqaravi yalodina e vuku me vakarautaka na ‘kakana vakayalo ena kena gauna donu.’—Maciu 24:45, 46.
A lesi ena 1919 na dauveiqaravi yalodina, vica vata na milioni na ‘lewenivale’ mai na duidui vosa era sa kumuni ena isoqosoqo i Jiova, ra qai vakani tale ga vakayalo. (Maciu 24:14; Vkta. 22:17) Ia eso na noda ivola e sega ni tabaki ena vosa kece, e levu tale ga e sega vei ira na Internet se iyaya vakalivaliva mera raica kina na noda ivola. Kena ivakaraitaki, e levu e sega vei ira na vidio ni isoqosoqo kei na ulutaga era tabaki ena jw.org. Kena ibalebale, ni so era na sega ni kaukaua vakayalo nira sa calata tiko na kakana vakayalo? Me rawa nida sauma qori, de vinaka meda dikeva mada e va na taro bibi.
1. Na cava na isaluaki levu duadua e tiko ena kakana e dau vakarautaka o Jiova?
Ni temaki Jisu o Setani me vukica na vatu me madrai, a qai tukuna vua o Jisu: “E sega ni bula na tamata ena madrai wale ga, e bula ga ena vosa kece e lako mai na gusu i Jiova.” (Maciu 4:3, 4) E volatukutukutaki ena iVolatabu na vosa i Jiova. (2 Pita 1:20, 21) Koya gona, na isaluwaki levu duadua ni keda kakana vakayalo na iVolatabu.—2 Tim. 3:16, 17.
Na isoqosoqo i Jiova e vakarautaka taucoko se vakatikina na New World Translation of the Holy Scriptures ena sivia na 120 na vosa. E veiyabaki e vakadewataki tiko ga qori ena levu tale na vosa. Kena ikuri, vica vata na bilioni na ilavelave ni so tale na itabataba ni iVolatabu era vakarautaki taucoko se vakatikina ena vica na udolu na vosa. Na tubu vakasakiti qori e salavata kei na inaki i Jiova, oya mera “bula na veimataqali tamata kece, mera kila tale ga na ka dina.” (1 Tim. 2:3, 4) Me vaka ni “sega ni vunitaki [vei Jiova] e dua na kabuli,” eda nuidei ni na vagolei ira mai ena nona isoqosoqo o ira era ‘kauaitaka nodra bula vakayalo’ qai vakarautaka na kedra kakana vakayalo.—Iper. 4:13; Maciu 5:3, 6; Joni 6:44; 10:14.
2. E yaga vakacava na noda ivola ena noda vakani vakayalo?
Me rawa ni kaukaua nona vakabauta e dua, ena sega ni vinakati ga me wilika na iVolatabu. Ena vinakati me kila na ka e wilika qai bulataka na ka e vulica. (Jeme. 1:22-25) A vakadinata sara ga qori na matanivanua ni Iciopea ena imatai ni senitiuri. A wilika tiko na Vosa ni Kalou, mani tarogi koya na dauvunau o Filipi: “O kila na ka o wilika tiko?” E sauma na matanivanua: “Meu kila vakacava ke sega ni dua e vakavulici au?” (Caka. 8:26-31) E vukei koya sara o Filipi me rawata na kilaka dodonu ena Vosa ni Kalou. Na levu ni nona taleitaka na matanivanua na ka e vulica, e papitaiso sara kina. (Caka. 8:32-38) Na noda ivola tale ga vakaivolatabu e vukei keda meda rawata na kilaka dodonu me baleta na ka dina. E tara na lomada, e uqeti keda sara ga meda bulataka na ka eda vulica.—Kolo. 1:9, 10.
Ena noda ivola, eda sa vakamamautaki dina vakayalo ena ka meda kania kei na ka meda gunuva. (Aisea 65:13) Kena ivakaraitaki, e tabaki na Vale ni Vakatawa ena sivia na 210 na vosa, e vakamacalataki kina na parofisai vakaivolatabu, e vakalevutaka na noda kila na ka titobu vakayalo, e uqeti keda tale ga meda muria e veigauna na ivakavuvuli vakaivolatabu. E rauta ni 100 na vosa e tabaki ena Yadra!, e vakarabailevutaka noda kilaka me baleta na nona ibulibuli o Jiova, e vakaraitaka tale ga na sala meda muria kina na ivakavuvuli yaga vakaivolatabu. (Vkai. 3:21-23; Roma 1:20) Na dauveiqaravi yalodina e vakarautaka na ivola vakaivolatabu ena 680 vakacaca na vosa! Vakacava o dau biuta vakatikitiki e dua na gauna e veisiga mo wilika kina na iVolatabu? O dau wilika na mekesini vovou kei na ivola vovou kece e tabaki ena nomu vosa e veiyabaki?
Na isoqosoqo i Jiova e vakarautaka tale ga na suinivunau mera vakayagataki ena noda soqoni, soqo ni tabacakacaka kei na soqo ni veiwasewase. O dau taleitaka na rogo ivunau, drama, vakatasuasua kei na veitarotarogi ena noda soqoni se soqo? Io, e vakarautaka vakayauyau o Jiova na keda magiti vakayalo!—Aisea 25:6.
3. Ke sega ni tabaki kece ena nomu vosa na noda ivola, kena ibalebale qori o sa na lai malumalumu vakayalo?
Sega. Meda kua ni kurabuitaka ni na tiko na gauna era na ciqoma eso na dauveiqaravi i Jiova e levu na kakana vakayalo ni vakatauvatani kei na so tale na tacida. Baleta? Vakasamataki ratou mada na yapositolo. Eratou dusimaki se vakasalataki vakalevu ni laurai vata kei na so tale na tisaipeli ena imatai ni senitiuri. (Mari. 4:10; 9:35-37) Ia era sega ni walokai vakayalo na tisaipeli qori, era ciqoma sara ga na ka era vinakata dina.—Efeso 4:20-24; 1 Pita 1:8.
Meda nanuma tiko, e levu na ka e cavuta se cakava o Jisu e vuravura e sega ni volatukutukutaki ena Kosipeli. E vola na yapositolo o Joni: “E levu tale na ka e cakava o Jisu, ke ra volai kece vakamatailalai au vakabauta ni na sinai o vuravura ena kena ivolavivigi.” (Joni 21:25) E levu sara na ka era kila na imuri i Karisito ena imatai ni senitiuri me baleti Jisu ni vakatauvatani kei keda, ia e sega ni kena ibalebale qori nida kalouca. E raica ga o Jiova me veiganiti na itukutuku e vakarautaki meda kila me baleti Jisu meda muria kina na weniyavana.—1 Pita 2:21.
Vakasamataka tale ga na ivola eratou vola na yapositolo vei ira na ivavakoso ena imatai ni senitiuri. Dua mada ga na ivola e vola o Paula a sega ni biu ena iVolatabu. (Kolo. 4:16) Vakacava sa sega ni veirauti na keda kakana vakayalo baleta ni sega vei keda na ivola ya? Sega. E kila o Jiova na ka eda vinakata, e veirauti gona na ka e vakarautaka meda kaukaua tiko ga kina vakayalo.—Maciu 6:8.
E kila o Jiova na ka eda vinakata, e veirauti gona na ka e vakarautaka meda kaukaua tiko ga kina vakayalo
Nikua, eso na tacida era ciqoma e levu na kakana vakayalo ni vakatauvatani vei ira na so tale. Vakacava o vosataka tiko e dua na vosa e vica ga na noda ivola e tabaki kina? Ke dina qori, nanuma tiko o Jiova e kauaitaki iko. Vulica tiko mada ga na ivola sa tabaki ena nomu vosa. Ke rawa, tikova na soqoni ena vosa o kila. Mo nuidei ni o Jiova ena vakaukauataki iko vakayalo.—Same 1:2; Iper. 10:24, 25.
4. Ke sega vei iko na ivola e tabaki ena jw.org, vakacava o na malumalumu vakayalo?
E tiko ena noda Web site na mekesini kei na so tale na ivola vakaivolatabu. E tiko tale ga kina na ulutaga ena vukei ira na veiwatini, itabagone kei ira na gonelalai. Ena yaga vei ira na vuvale nodra vulica na ulutaga qori ena nodra Sokalou Vakavuvale. Kena ikuri, e tabaki ena noda Web site na macala ni soqo lavotaki, me vaka na Koronivuli e Kiliati kei na bose vakayabaki. E vakasavui tale ga kina vei keda na mataveitacini e vuravura raraba na itukutuku ni leqa tubukoso kei na kisi ni veilewai e vauci keda na tamata i Jiova. (1 Pita 5:8, 9) E yaga tale ga ena noda veivakavulici, ni rawa mada ga vei ira na vanua e vakatabui tu kina na noda cakacaka mera kila na itukutuku vinaka.
Ia ke tiko nomu Internet se sega, e se rawa tiko ga ni o kaukaua vakayalo. Dua na ka na sasaga e cakava na dauveiqaravi yalodina me veirauti na ivola e tabaka meda vakani kina vakavinaka na lewenivale. Mo kua ni nanuma ni dodonu me voli na iyaya vakalivaliva mo raica kina noda Web site. Eso na tacida era na rairai tabaka eso na ulutaga e tiko ena jw.org mera solia vei ira na mataveitacini e sega na nodra Internet. Ia ena sega ni vinakati me cakava sara qori na ivavakoso.
Eda vakavinavinakataka nona dina o Jisu ena nona yalayala me qarava na veika eda gadreva vakayalo. Ni sa voleka sara tiko me cava na iotioti ni veisiga ni vuravura ca qo, eda nuidei ni o Jiova ena vakarautaka tiko ga na ‘kakana vakayalo ena kena gauna donu.’


text:
ITALANOA 17
Na Drua Erau Duidui
ERAU duidui na gonetagane oqo, se vakaevei? O kila na yacadrau? E dau tobo manumanu o Iso, ia o Jekope e dau vakatawa sipi.
Erau drua tagane i Aisake kei Repeka. E dau taleitaki Iso vakalevu na tamadrau o Aisake, ni matai ena vakasasa manumanu qai dau kauta mai me kedratou. Ia e lomani Jekope sara vakalevu o Repeka ni galugalu tu ga qai itovo vinaka.
A se bula tale tiko ga na tukadrau o Eparama, da qai rawa ni vakasamataka nona dau via rogo italanoa me baleti Jiova o Jekope. A qai mate o Eparama ni sa yabaki 175, rau yabaki 15 tiko kina na drua.
Na gauna e yabaki 40 kina o Iso a vakawatitaka e rua na yalewa ni Kenani. Rau rarawa dina vakalevu o Aisake kei Repeka, ni rau sega ni sokaloutaki Jiova na yalewa oqo.
Dua na siga a yaco e dua na ka e vakavuna me rarawataki Jekope kina o Iso. Oqo na gauna e tauca kina o Aisake nona vosa ni veivakalougatataki vei koya e ulumatua. Ni ulumatua o Iso, a namaka me na tau vua. Ia, a sa volitaka nona itutu vakaulumatua vei Jekope. A sa tukuna oti tale ga na Kalou ena gauna rau se qai sucu kina na drua ni na tau vei Jekope na vosa ni veivakalougatataki. Oqo sara ga na ka a qai yaco. A vosa vakalougatataki Jekope o Aisake.
Ni qai rogoca o Iso na ka oqo, e rarawataki Jekope dina. Na levu ni nona cudru e kaya sara ga ni na vakamatei koya. A lomaleqa sara vakalevu o Repeka ni rogoca. Mani tukuna vei Aisake na watina: ‘Sa na qai ca tale ga vakalevu ke mai wati Jekope e dua na yalewa ni Kenani.’
A kacivi Jekope o Aisake qai kaya vua: ‘Kua ni vakawatitaka e dua na yalewa ni Kenani. Lako ina vale i tukamu o Pecueli i Karana. Me lai watimu e dua na luve i Lepani.’
A rogoci tamana o Jekope qai sega tale ni wawa, ni sa tekivuna na nona ilakolako balavu vei ira na wekana i Karana.


text:
1 Samuela
Chapter 23
Sa tukuni vei Tevita vaka oqo: "Raica o ira na Filisitia era sa valuti Keila tiko, era sa butakoca tiko nai qaqi ni sila."
2 Sa vakatarogi Jiova o Tevita, "Me'u lako beka ka valuti Filisitia?" Sa tukuna vei Tevita o Jiova, "Mo lako ka valuti ira na Filisitia me bula kina o Keila."
3 Era sa tukuna vei Tevita na nona tamata, "Raica keimami sa rere e Juta, qai vakacava ni keimami sa lako i Keila me vala kei ira na Filisitia?"
4 Sa vakatarogi Jiova tale o Tevita, sa sauma mai vua o Jiova, "Tucake ka lako sobu ki Kela, ni'u na soli ia na Filisitia ki na ligamu."
5 Era sa lako sobu ki Keila o Tevita kei ira na nona tamata ka vala kei ira na Filisitia, era sa valuti ka samuti vakaukauwa, ka kauta na nodra manumanu susu, sa vakabulai ira mai Keila o Tevita.
6 Sa yaco, o Abiata na luvei Apimeleki ni sa dro vei Tevita ki Keila, sa kauta tiko e dua na Efoti e ligana.
7 Sa tukuni vei Saula ni sa lako sobu ki Keila o Tevita. Sa tukuna o Saula, "Na Kalou sa soli koya ki na ligaqu, ni sa curu o koya ki na dua na koro e vakabai ka vakamatamata."
8 E sa kacivi ira kece na tamata o Saula ki nai valu, me ra lako sobu ki Keila ka vesuki Tevita kei ira na nona tamata.
9 Ni sa kila o Tevita sa naki ca tiko o Saula vei koya, sa tukuna vei Abiata na bete, "Kauta mai eke na efoti."
10 Sa tukuna yani o Tevita, "Jiova na Kalou e Isireli, sa rogoca na nomuni tamata ni sa na lako mai o Saula ki Keila me vakarusa, ena vukuqu.
11 "Era na soli au beka na kai Keila ki na ligana? ena lako beka mai o Saula me vaka sa rogoca tiko na nomuni tamata? I Jiova na Kalou ni Isireli, au masuta mo ni tukuna vua na nomuni tamata." Sa tukuna mai o Jiova, "Ena lako mai o koya."
12 Sa taro tale o Tevita, "Era na soli au beka kei ira na noqu tamata o ira na kai Keila ki na ligai Saula?" Sa tukuna mai o Jiova, "Era na soli kemuni."
13 O Tevita kei ira na ono na drau na nona tamata era sa lako tani e Keila ka lako ki na vanua e rawa ni ra lako kina. Sa tukuni tale vei Saula ni sa lako tani e Keila o Tevita, sa mani tu vakadua na nona lako sobu.
14 Sa tiko mai na vanua liwa o Tevita ka sa tiko ga mai na Vanua Liwa o Sipi. Sa sagai koya o Saula ena veisiga kece, o Jiova ga sa sega ni soli Tevita ki na ligana.
15 Sa raica o Tevita ni sa lako mai o Saula me vakasaqarai koya, sa tiko mai na Vanua Liwa o Sipi o Tevita ena veikau.
16 O Jonacani na luvei Saula sa lako vei Tevita ki na veikau me vakaukauwataki koya ena Kalou.
17 Sa tukuna vua, "Mo kua ni rere, ni na sega ni kunei iko na ligai Saula na tamaqu. O na tui e Isireli ka au na tiko e yasamu. O tamaqu mada ga sa kila tiko oqori."
18 E rau sa cakava e dua na veiyalayalati ena mata i Jiova. Sa tiko ga o Tevita ena veikau ka sa lesu tale o Jonacani ki nona vale.
19 Era sa lako mai na kai Sipi vei Saula e Kipea ka mai tukuna, "Sa sega beka ni vuni tiko vata kei keimami mai na veikau e Ajila ena ceva kei Jesimoni o Tevita?
20 "Oqo mo lako sobu mai na tui, me vaka na gagadre sa tu oqori e lomamu, sa na neimami i tavi me soli koya ki na ligamuni, na tui."
21 Sa tukuna o Saula, "Mo ni kalouvinaka mai vei Jiova ni o ni sa loloma vakalevu vei au.
22 "Mo ni lako ka vakaraica vinaka na vanua sa vuni tiko kina, kei koya sa raici koya tiko mai kea. Sa mai tukuni vei au ni sa rui tamata qaseqase o koya.
23 "Mo ni raica ka kila vinaka na veivanua e dauvuni tiko kina; ka lesu tale mai vei au ena tukutuku e dina, au na lako vata kei kemuni. Sa na yaco, kevaka sa tiko ena vanua, au na vakasaqarai koya ena veiyavusa taucoko e Juta."
24 Era sa tucake ka lesu tale ki Sipi ena matai Saula. O Tevita kei ira na nona tamata era sa tiko mai na Vanua Liwa o Maoni, ena ceva kei Jesimoni.
25 Ni ra lako o Saula kei ira na nona tamata me vakasaqarai koya, sa dau tukuni vei Tevita. Sa dau lako sobu ki na veivatu ka tiko mai na Vanua Liwa o Maoni. Ni sa daurogoca o Saula, sa daulako vaka ki Maoni.
26 Sa daulako o Saula ki na yasa ka dua ni ulunivanua o Tevita ki na yasana ka dua. Sa dau vakatotolo o Tevita me lako tani mai vei Saula, era sa dau tuva wavoki na tamata nei Saula me tauri Tevita.
27 Sa qai dau kau mai nai tukutuku vei Saula, "Mo vakatotolo mai, ni ra sa dau kaba vanua tiko mai na Filisitia!"
28 Sa dau suka vakatotolo tale o Saula mai na nona cicivi Tevita tiko me lakovi ira na Filisitia. Era sa vakayacana kina na vanua koya na Vatu ni Dro.
29 Sa lako cake mai kea o Tevita ka mai tiko ena koro ni valu e Ena-Keti.


text:
Cina
Na cina sa ikoya na kena vakayagataki na rarama me rawati kina na kena rawaka se aesthetic na kena revurevu. Na cina e oka kina na kena vakayagataki na ivurevure buli ni rarama me vaka na cina kei kaivirikom rarama, ka vakakina na veivakararamataki vakatamata ena toboka ni sigararama. Sigararamataki e dau vakayagataki na rarama ena so na gauna ena talevoni ena sigalevu. Oqo ena rawa ni vakabula na igu ena kena vakayagataki na cina buli, ka matataka e dua na taqomaka levu ni igu veivakarusai ena veivale. Na cina dodonu e rawa ni vakavinakataka cake na cakacaka, vakavinakataka na irairai ni dua na vanua, se vakavakasama vinaka na kena revurevu ena vakayagataka.


text:
LESONI 3
Vakabauti Jiova o Reapi
Kaya mada nida tu mai Jeriko, e dua na siti ena vanua o Kenani ra qai sega ni vakabauti Jiova na lewena. E tiko kina e dua na yalewa na yacana o Reapi.
Ni se gone o Reapi, sa rogoca voli na italanoa ni nona wasea rua na Wasa Damudamu o Mosese qai liutaki ira na Isireli mai Ijipita. A rogoca tale ga na sala e vukei ira kina o Jiova mera qaqa vei ira na meca. Ia qo e rogoca nira sa keba volekati Jeriko na Isireli!
Taqomaki rau na yamata o Reapi ni vakabauti Jiova
Dua na yakavi, erau gole yani e Jeriko e rua na yamata ni Isireli me rau lai raica na siti. Erau gole ena vale i Reapi, qai sureti rau i vale me rau cegu vakalailai. Ni sa bogi, e qai kila na tui Jeriko ni rau tiko ena vale i Reapi na yamata. A tala sara eso na tagane mera lai kauti rau mai. E vunitaki rau na yamata o Reapi ena dela ni nona vale qai tukuna vei ira na nona tamata na tui: ‘Rau a tiko eke na yamata, ia rau sa biubiu. Ke dou lako qo, dou rawa ni toboki rau!’ O kila na vuna e taqomaki rau kina na yamata o Reapi?— Baleta e vakabauti Jiova qai kila ni na solia vei ira na Isireli na vanua o Kenani.
Ni rau vakarau biubiu mai na vale i Reapi na yamata, rau yalataka ni na bula o Reapi kei na nona vuvale ni vakarusai o Jeriko. O kila na ka rau tukuna me cakava?— Erau kaya: ‘Taura na dali damudamu qo, vakaliliga ena nomu katubaleka. Ke o cakava qori, o ira kece era tiko ena nomu vale era na bula.’ E cakava o Reapi na ka erau tukuna na yamata. O kila na ka e qai yaco?—
Oti e vica na siga, era wavokita galugalu na siti na Isireli. Era wavokita na siti me ono na siga, vakadua ena dua na siga. Ia ena ikavitu ni siga, era wavokita vakavitu na siti. Oti era qai kaila kece. E vakavuna o Jiova me kasura na bai ni siti. Ia e duri tu ga na vale e lili toka kina na dali damudamu! O raica rawa qori ena iyaloyalo?— Eratou vakabulai o Reapi kei na nona vuvale!
Cava o vulica vei Reapi?— A vakabauti Jiova ena vuku ni veika totoka e rogoca me baleti koya. Levu tale ga na ka totoka o sa vulica me baleti Jiova. Vakacava o vakabauti koya me vakataki Reapi?— Macala ga ni o vakabauti Jiova!


text:
Linguistics
Na Linguistics sa ikoya na vulici ni vosa ena vakadidike. E oka kina na analysing ni vosa, ibalebale ni vosa, kei na vosa ena loma ni itukutuku. Linguists vakatautauvata analyse vosa vakatamata ena nomu dikeva e dua na interplay ena kena rorogo kei ibalebale. Na linguistics sa baleta talega na ivakarau ni bula veimaliwai, itovo vakavanua, itukutuku makawa kei na vakapolitiki ka na veivakauqeti kina na vosa ni tamata, na veika e linguistic kei na vosa e yavutaki ena kena ivakarau sa dau vakadeitaki.


text:
Vakasaqarai Jiova ni se Bera Nona Siga ni Cudru
Me vakabulai keda o Jiova ena siga ni nona cudru, ena sega ni vinakati wale ga meda yalataki keda vua. E dodonu meda talairawarawa ina ka e tukuna o Sefanaia vei ira na Isireli.
-
Vakasaqarai Jiova: Veiwekani voleka tiko ga kei Jiova ena nomu kabita na nona isoqosoqo
-
Vakasaqara na yalododonu: Muria tiko ga na ivakatagedegede dodonu ni Kalou
-
Vakasaqara na yalomalumalumu: Cakava ena yalomalumalumu na inaki ni Kalou, ciqoma nona veivakadodonutaki
Au na vakasaqarai Jiova vakacava, nona yalododonu, kei na yalomalumalumu ena kena ivakatagedegede e vinaka sara?


text:
Buddha
Sucu ena on 15 March 1944 B.K. mai na dua na Yavusa Hindu e Nepal. A kauwaitaka na veivakararawataki a yaco wavoliti koya tu.
Dro tani mai na vale vakatui nei tamana, vakanadakuya na vuravura, ka bula voli vakadravudravua. Vakasaqara na veivakararamataki, a raica na ka e qai vakatoka me “sala ni veisereki.” Tukuna ni sa yacovi Nirvana, e dua na ituvaki ni bula eda sa sega kina ni kauwaitaki, na mosi, se eda sega ni kilai mai vei ira e taudaku. A yaco me nodra qasenivuli na italatala ni vakabauta vaka-Buda.


text:
Guilecava na veivakaleqai, vakau meli ni vakau itukutuku, vakabulavutaki ka bololaki ira mai na iroini. Vakasavasavataka ka taqomaka na nomu kato ni meli dina. Na Mail ni Temp e vakarautaka tu ga vakawawa, taqomaki, sega ni kilai, sega ni kilai, sega ni vakayagataki, itikotiko ni imeli vakayagataki.
Me taqomaki na nomu galala. Ena bokoca ga vakataki koya na gacagaca ni vakaduri ni itukutuku ka lavetaka na iyaloyalo mai na Google Proxy.
Vakavodoki na itukutuku, yalovinaka wawa mada vakalailai
Imeli vakayagataki - sa ikoya e dua na veiqaravi sega ni saumi ena imeli ka rawa kina me ciqoma na imeli ena dua na itikotiko vagauna ka a vakasevi koya ga ni oti e dua na gauna sa oti. E dau kilai talega ena yaca me vaka: tmailor.com, tmail.ai, throwaway email, fake-mail , fake email generator, burner mail, temp-mail, 10minutesmail or trash-mail. E vuqa na mataveilawa, itaukei ni Wi-Fi, mataveilawa kei na blog era kerei ira na vulagi me ra rejisita ni bera ni ra raica na lewenivola, vakauta na vakasama se lavetaka e dua na ka. tmailor.com - sai koya na veiqaravi ni imeli vakatotolo duadua ka na vukei iko mo levea na meli ka taqomaki tikoga.
Sega ni vakatauvatani kei na veiqaravi ni imeli vagauna tale eso me vakataka na imeli ni valetabu,10minutemail ... Mo kakua ni vakayagataka e dua na seva ni imeli (Rawarawa mo raica ka kila na itikotiko ni imeli vagauna). Na neimami tekinolaji e vakayagataka na itukutuku ni MX ena imeli (email servers) nei Microsoft, Google... Me kakua kina ni kunei na noda itikotiko ni imeli me itikotiko ni imeli vagauna. Raica na sabolo eso
Era taukena na tamata yadua e dua na itikotiko ni imeli ena veiauwa, me baleta na veika kece mai na veitaratara ena cakacaka, kei na sasaga ni bisinisi, dodoliga yani vei ira na itokani kei ira na itokani ena nodra vakayagataka na itikotiko ni imeli me vaka e dua na pasipote ena initaneti. Voleka ni 99% ni iyaya kei na veiqaravi kece eda sainitaka nikua e gadrevi kina e dua na itikotiko ni imeli, vakakina vei ira e vuqa na dauvolivolitaki kadi ni yalodina, veisisivi kei na soli itukutuku, kei na vuqa tale.
Eda marautaka taucoko ni tiko e dua na itikotiko ni imeli, ia na kena levu na imeli ni meli ena veisiga e sega ni logavinaka. Me kena ikuri, sa dau matau tu ga vei ira na sitoa me vakavodoki na nodra kato ni itukutuku, ka biu tu mai na nomu itikotiko ni imeli ni bisinisi ka na rawa ni laki cava ena lisi ni vakaleveni. Ia, e sega ni dua na ka e caka ena initaneti e 100% vakaitaukei. Sa gadrevi kina mo taqomaka na nomu ivakatakilakila ni veitaratara ena imeli ka caka vinaka duadua ena vakayagataki ni imeli vakayagataki.
Ena dua na gauna lekaleka sa oti, au a kunea kina e dua na itavotu e kaukauwa cake mai na kena ivakarau tudei ena kacabote ni imeli wale tikoga oqo! Au qai kila e muri na igu ni nodra saini na vakayagataka (se bots) me ra saini ki na noqu veiqaravi ka vunitaki kina na kedra ivakatakilakila dina ena vakayagataki ni itikotiko ni meli vakayagataki.
Na itikotiko ni imeli vakayagataki vakayagataki (DEA) e kena ibalebale e dua na iwalewale ni kena vakayagataki e dua na itikotiko ni imeli duatani ena rawata e dua na imeli vagauna itikotiko ni nomu veitaratara ena gauna oqo. Na DEA e vakatara na kena buli e dua na itikotiko ni imeli ka ulabaleta na dodonu ni kena vakayagataki na veiqaravi kei na mataveilawa ka sega ni vakaraitaka na kemu ivakatakilakila dina.
Imeli vakayagataki tale ke sega ni vakatarai se vakayagataki ena initaneti me baleta na veivakacacani ena imeli, ena sega ni rawa vua na kena itaukei me semati ki na veivakacacani ka bokoca vakatotolo na kena ivola kerekere ka sega ni tarai ira na veitaratara tale eso. Ena meli vakawawa, sa rawa mo ciqoma na nomu imeli mai na imeli lasu ena nomu imeli dina me baleta e dua na gauna vakarautaki. Na itikotiko ni imeli vakaikoya e dua ga na imeli sega ni yavalati, seti ni imeli vakawawa kei na imeli me vakasesei koya ga vakaikoya.
E dodonu mo ni raica na veiqaravi me vakataka na Amazon Prime, Hulu kei na Sala me vakatara na vakatovotovo yalani ni gauna(veivakatovolei), ia, kevaka o se vakadeitaka tikoga mo vakayagataka na veiqaravi o gadreva ga e dua na itikotiko ni imeli vakayagataki ga. Vakamisini, e rawa ni o vakarabailevutaka na nomu vakayagataki vakatovolei ena nomu vakayagataka e dua tale na itikotiko ni imeli ka semati ki na nomu imatai ni (dina) ni sa oti na gauna ni vakatovolei.
Na dua na dauniveiqaravi ena initaneti e dau gadreva e dua na itikotiko ni imeli me vakayagataka na nodra iyaya, ia, oqo ena yaco kina e dua na vakalutubu imeli ni veivakatotogani e sega ni vinakati ka rawa ni o levea. Na itikotiko ni imeli vagauna ena vakawawa e vakarawarawataka na kotiva na veivosa veivakacudrui ko se ciqoma tiko.
Vakamisini, na vakasama ni dua na imeli lekaleka ena vakamatautaki ira na dautaqalo ni isala loaloa kei na initaneti e vuravura, ia e tiko na vuna veivakayadrati vei keimami ena veiqaravi ni imeli lasu.
Kevaka o vaqara tiko na vuna dodonu mo vakayagataka kina e dua na itikotiko ni imeli vakayagataki vakayagataki ga oqo e vica:
O koya e dau vakayagataka na imeli lasu duadua e dodonu me:
Sa ikoya mo galala tu ga kina na disi ka vakabula na gauna vata kei na tmailor.com na nomu veiqaravi ni imeli taleitaki.
Era na digitaka o ira era vakayagataka me ra taura e dua na itikotiko ni imeli vakayagataki ena nodra cakava e dua na akaude vou ni imeli vata kei ira era vakayagataka tiko ena imeli ena gauna oqo me vakatakiDa, ia na akaude e lako vata mai kei na vuqa na bolebole me vaka na nomu na vakatulewataka na akaude vou ni imeli. O ira na vakayagataka, era digitaka na veiqaravi ni meli sega ni saumi ena nodra tauyavutaka e dua na akaude vou, era na biuta vata e dua na itikotiko ni imeli vou.
Ena cakacaka kevaka e dua na nomu itikotiko ni imeli kei na vica na imeli vakayagataki mai na tmailor.com ka vakatulewataka e dua na kisi ni akaude.
Na ka veivakurabuitaki me baleta e dua na itikotiko ni imeli vakayagataki sa ikoya na nomu rawa ni toso vakadodonu ki na nomu akaude dina ni imeli. Kevaka e sega ni yavalati rawa na itikotiko ni imeli vakayagataki vakalaiva, ka sa lomalomani iko e dua vei ira na nomu veitaratara sa rawa ni vakau sara vakadodonu na imeli ki na nomu benu, ka me baleta na isema e gadrevi oqori era sa vakauta vakadodonu sara ga ki na nomu itikotiko ni imeli dina.
Me vakarautaki e dua na ivakarau ni itikotiko ni meli vakayagataki vakalaiva ena dua na sala vakasakiti mo vakadeitaka ni o vakaitavi ena wiki ena initaneti, rumu ni veivosaki, kei na faile ni veiqaravi kei na papa ni vakatatabu ena sega ni vakaraitaki na kemu ivakatakilakila dina ka sega ni volitaki vua e dua me levea na meli ena tmailor.com .


text:
Vesu sara mai Sauca Korea ena nodrau mate e rua na gone e Niusiladi.
Written by Atu Kurumudu on September 16, 2022
Era vesuka na ovisa e dua na marama tina yabaki 42 ka vakabauti ni tinadrau na gone ka rau tawani matemate tu ena dua na kato. Qai kilai ga ena gauna e ratou a laki volia yani kina na kato oqo e dua na vuvale ena dua na vanua ni maroroi iyaya e Niusiladi.
Se bera tiko ni vakaraitaki na yaca ni marama oqo. Tukuni ga ni a vesu ena Lotulevu e Ulsan , Sauca Korea.
Ena veidinadinati ena kedrau maliwa na matanitu e rua – Niusiladi kei Sauca Korea ka vakatokai na ‘extradition treaty’ sa volavola kina o Niusiladi me vakau lesu tale mai na marama oqo me mai saumi taro ena veika sa beitaki tiko kina.
Qai kune ga na yagodrau na gone ni sa boi tiko mai na kedrau oboi mai na kato ka rau tawani matemate koto kina.
source:cnn


text:
LESONI 2
Rogo Matau
2 Korinica 2:17
IVAKAMACALA LEKALEKA: Vakayagataka ga na vosa ni veisiga, me vu mai lomamu. Mera kila na vakarorogo na nomu rai me baleta na ulutaga o vosa tiko kina.
KENA ICAKACAKA:
-
Masulaka qai vakavakarau vinaka. Masuta na veivuke mo vakasamataka matua na itukutuku o na lai vakarogoya. Me kasa vei iko na tikina bibi. Vakamacala ena nomu vosa ga, kua ni cavuqaqataka na vosa era tabaki tu ena ivola.
-
Me vu mai lomamu. Vakasamataka na vuna mera rogoca kina na itukutuku na vakarorogo. Mo nanumi ira tiko. Ena qai laurai ena nomu itutucake, nomu matanataka na ka, kei na irairai ni matamu ni o dau veikauaitaki tale ga.
-
Raici ira na vakarorogo. Ke sega ni dua na kena leqa saga mo raici ira na vakarorogo ni o vosa tiko. Ni o vunau ena buturara vakaraici ira yadua na vakarorogo.


text:
Music
‘VOQA VOU NI SICI NI WAIDRANU” – Oqo na matasere, ka liutaka tiko na cauravou ni Serea, mai Naitasiri, ka qai sevu ni nodratou sere me voqa voutaki ena VITIFM. “LULUQA”- Na sere oqo, e talanoataki kina na nodrau bula ni veimosimositi na veitau e rua oqo, ia ka rau veitavaleni dina ga. Na goneyalewa […]
‘TAGI NI VONU’ – Na matasere oqo e liutaka tiko o Emosi Taginadikalu,na turaga ni Vanuavatu mai na Yatu Lau,ka rau lagasere vata tiko kei na marama na watina o Losana Koro ka marama ni Kuku,Bau mai Tailevu. ‘UNAISI BRUCE’ – Oqo e dua na marama ni Tuvalu ka vakawati sara ki Namosi koro, ka […]
‘VESI KEI NAIRIKILAGI ” Oqo na matasere ka liutaka tiko o Joe Matai, ka taleitaki sara tiko na nona sere me vaka na ‘NOQU DAULOMANI’ ka levu sara era marautaka ena nodra dau vakamurimuria ena TIK-TOK kei na nodra vakasarava ena You-tube. “TAVALEQU,- Na sere qo e talanoataki kina e 2 na veitavaleni, ka […]
MALUMU NI TOBU – Oqo na matasere ka liutaka tiko o Jio Veitaukula, na cauravou ni Nasau, Koro, Lomaiviti, ka vuqa sara na nodratou sere ka taleitaki tiko ena gauna qo ka dau rogoci ena VITIFM. “ISI NAISARANI” – Na sere qo e talanoataki taki kina na cauravou qo, mai Naqali, Naitasiri ena vuku ni […]
” VOQA KEI VATULOA BROTHERS”- Na matasere qo eratou cavutu mai ena koro vakaturaga o Naiqaqi,Wailevu West,Savusavu,Cakaudrove, ka liutaka tiko o Apisai Semi, ka ratou lewena tiko o Sunia Tubuna, Jone Senicevuga,Apenisa Raogo,Sailia Namusudroka,Sepuloni Baleivatu kei Esala Drivata. ‘ISA MENANI”- Nai talanoa ni sere qo e talanoataki tiko kina edua na gone yalewa ni Natua,Wailevu West,Savusavu […]
‘MALUMU NITOBU KEI NAIVAUKURA’-Na matasere oqo e sega ni ka vou vei keda me vaka ni ratou sa kilai levu tu ena noda Viti ena buturara ni veivakamarautaki,ka liutaki ratou tiko na cauravou ni Nasau mai Koro,o Jiosefa Vetaukula. ‘NOQU KAMUNAGA’-Oqo e dua na nodratou sere vou ka se qai tavoci ga nikua ena ‘NEW […]
‘MUDRE NI CAGI KEI SOVAIWAI – Oqo na matasere ka liutaka tiko o David Seru, na cauravou ni Vunisei,Naceva mai Kadavu ka vasu ki Naigani,Verata mai na Tailevu ni Siga.E vakatoka yaca na nona matasere kina mataqali ka vasu kina mai Naigani me vaka nia susugi cake ga mai kea. ‘DODOMO DARU BUCINA’-Na sere oqo, […]
‘SENI UA NI NABAKA’-Na matasere oqo e ratou se ka vou toka ena buturara ni veivakamarautaki ka ratou cavutu mai ena loma ni koro vakaturaga mai Muaikacuni,Moala mai na Yatu Lau. E liutaka tiko na mata sere oqo Eseroma Baleisuva,ka ratou lewena tiko o Anaiyara Bonu,Iliesa Buli,Jitoko Malumu,Maika Bale kei Meceni Karavakibau,ka ratou gone taucoko […]
E na kena marautaki tiko nikua na noda yacova mai nai ka 9 ni yabaki ni yavu ni vakavulewa ni 2013,e ratou mai bulia ka lagata kina o iratou na gonevuli mai na koronivuli na Duavata Secondary School, Udu Penisula mai na yasana vakaturaga o Macuata,e dua na sere me baleta saraga na siga nikua […]
” CAGI NI DELAI YATOVA” – Oqo na matasere ka liutaka tiko o Ledua Cakacaka ka ratou cavu tu mai ena loma ni koro vakaturaga o Avea, Vanuabalavu mai na Yatu Lau, ka vuqa sara na nodratou sere me vaka na ‘ COKA KO DABEA, URA BUTA, kei na vuqa tale e dau taleitaki ka […]


text:
-
Rikei ga Koi ni Ochita no de Shoumei shitemita Season 2 EP 1
-
Rikei ga Koi ni Ochita no de Shoumei shitemita Season 2 EP 2
-
Rikei ga Koi ni Ochita no de Shoumei shitemita Season 2 EP 3
-
Rikei ga Koi ni Ochita no de Shoumei shitemita Season 2 EP 4
-
Rikei ga Koi ni Ochita no de Shoumei shitemita Season 2 EP 5
-
Rikei ga Koi ni Ochita no de Shoumei shitemita Season 2 EP 6
-
Rikei ga Koi ni Ochita no de Shoumei shitemita Season 2 EP 7
-
Rikei ga Koi ni Ochita no de Shoumei shitemita Season 2 EP 8
-
Rikei ga Koi ni Ochita no de Shoumei shitemita Season 2 EP 9
-
Rikei ga Koi ni Ochita no de Shoumei shitemita Season 2 EP 10
-
Rikei ga Koi ni Ochita no de Shoumei shitemita Season 2 EP 11
-
Rikei ga Koi ni Ochita no de Shoumei shitemita Season 2 EP 12
ตอนใหม่
ซับไทย
พากย์ไทย


text:
Kolosa
Chapter 4
Oi kemudou na turaga, me caka vakadodonu ka vakasavasava na veiqaravi vei ira nomudou tamata, ka mo dou kila ni tiko tale e dua nomudou Turaga e levu cake vei kemudou.
2 Dou masu tikoga vagumatua, ka yadrava tiko ena vakavinavinaka.
3 Ka mo dou dau masulaki keitou tale tikoga, me rawa ni dolava vei keitou na Kalou e dua na katuba me curumaki yani kina na nona vosa, ka wasei yani kina na veika vuni baleti Karisito, me vaka au vesu tu kina oqo.
4 Au sa kena tamata me'u vakaraitaka na ka oqo, ni'u rawa ni tukuna vakadodonu.
5 Na nomudou bula me kilikili vei ira na sega ni lotu, ka mo dou volia na gauna.
6 Na vosa me lako mai gusumudou me vosa ga ni loloma, e vaka na kakana vakamasima vinaka, me rawa kina vei kemudou mo dou dau veirogoci vinaka kina.
7 O Tikiko e dua na taciqu lomani, ka i talatala yalodina e noqui tokani ena vuku ni Turaga, ena laki tukuna taucoko vei kemudou na ka me baleti au.
8 O ya sara ga na vuna au talai koya yani kina vei kemudou, me rawa ni laki raica mai o koya na dredre dou sotava tiko, ka me solia vei kemudou na vosa ni vakacegu.
9 O koya kei Onisimo e dua talega na taciqu yalodina, e rau na lako vata yani. E rau na vakaraitaka vei kemudou na veika sa mai vakayacori tiko eke.
10 Sa loloma tiko yani vei kemudou o Arisitako e dua keirau vesuki vata tiko, kei Marika na tavalei Panapasa (sa vakau oti yani na kenai tukutuku: Kevaka sa lako yani vei kemudou, dou maroroi koya)
11 Kei Jisu na yacana talega o Jasato. O iratou qo na noqui tokani e ratou dau vukei au ena kena vakatetei na matanitu ni Kalou, ena vuku ni sa cilavi tu na yalodratou, edau vakamarautaki au na nodratou bula.
12 O Epafira e dua ga vei kemudou sa loloma tu yani, e sega ni dau cegu nona dau nanumi kemudou ena nona qaqa ni masu, ka masu mo dou tudei ka cakava tiko na loma ni Kalou.
13 E dua na ka au raica vua ena nona lomakatakata tiko ena vukumudou, kei ira mai Leotisea kei Iarapoli talega.
14 O Luke na vuniwai lomani kei Timasa rau sa loloma tu yani vei kemudou.
15 Au sa loloma yani vei ira na veiwekani mai Leotisea, vei Nemisa kei nai soqosoqo lotu era lotu tiko e nona vale.
16 Ni sa wili oti vei kemudou nai vola oqo ni dou sa rogoca oti, au kerea me kau ki Leotisea me laki wiliki talega vei ira.
17 Dou tukuna vei Akipo, "Me nanuma vinaka tiko na cakacaka sa solia vei kemudou na Turaga, ka mo dou cakava sara.
18 Au sa loloma yani ka vola ena ligaqu dina – o Paula. Dou nanumi au ena noqu vesu tiko. Me nomudou na loloma. Emeni.


text:
Ai Tukutuku-vinaka sa vola ko Maciu
Jump to navigation Jump to search
- Ai tubutubu i Jisu, a nona sucu mai vua na goneyalewa.
- Ni sa sucu ko Kisu, sa lako mai na tu i cake eso na tamata vuku me ra cuva vua; a sa kidroa ko Eroti, kei ira kecega na kai Jerusalemi; a sa vereti Jisu ko Eroti me vakamatea. Sa drotaki rau na veitinani ki Ijipta ko Josefa, a sa mokuti ira na gonetagane lalai ko Eroti. Sa mate ko Eroti, sa qai lesu tale ki Jutia ko Josefa kei rau na veitinani.
- Sa dauvunau mai Jutia ko Joni na dauveipapitaiso, a sa papitaisotaki ira na lewe vuqa. Sa papitaisotaki Jisu ko koya.
- Sa dauveretaki Jisu na tevoro. Sa laki tiko ki Kapenaumi ko Jisu. Sa dauvunau ko Jisu; a sa kacivi Pita, kei Adriu, kei Jemesa, kei Joni, me ratou nonai talatala. Sa veilakoyaki ko Jisu me vunau ka vakabulai ira na mate.
- Sa Vakatakila ko Jisu Na ka eso sa Kalougata kina na tamata.
- Sa vakabula na vukavuka ko Jisu, kei na tina ni wati i Pita. Sa qai tukuma vei ira na nona tisaipeli nai valavala ni tamata sa muri koya. Sa qai vunauca na wai, a sa vakasevi ira na tevoro mai na tamata e le rua.
- Sa vakabula ko Jisu e dua sa tauvi-paralasi. Sa kacivi Maciu, sa kana vata kei ira sa tamata ca. Sa vakatakila na ka era sa sega ni lolo kina na nona tisaipeli e na goneyalewa sa ciba, kei na matabokoe le rua, kei na galu. A sa vakavulici ira na nona tisaipeli me ra daumasu me lewe vuqa nai talatala.


text:
TARO 16
O na Walia Vakacava na Lomaocaoca?
“Biuta vei Jiova na nomu icolacola bibi, ena tokoni iko o koya. Ena sega vakadua ni laiva me bale na yalododonu.”
“Na lalawa ni tamata gumatua ena tini vinaka ga, ia o ira kece era vakusakusa era na dravudravua.”
“Mo kua ni rere niu tokoni iko. Kua ni taqaya niu nomu Kalou. Au na vakaukauataki iko, io, au na vukei iko, au na tokoni iko ena ligaqu imatau daudina.”
“O cei vei kemudou ena vuku ni nona lomaocaoca e rawa ni vakadedetaka tale vakalailai na nona bula?”
“O koya gona, kua vakadua ni lomaocaocataka na siga nimataka, ni siga nimataka e tu vata kei na kena lomaocaoca. Na siga kece sa dui tu ga na kena ca.”
“Vakadeitaka kina na veika era bibi sara.”
“Moni kua ni lomaocaocataka e dua na ka, ia na ka kece me vakaraitaki vua na Kalou ena masu kei na kerekere salavata kei na vakavinavinaka, ena qai taqomaka na lomamuni kei na nomuni vakasama na vakacegu ni Kalou e uasivia na vakasama kece, ena vuku i Karisito Jisu.”


text:
WASE 29
Rawa na Caka Vinaka ena Siga ni Vakacecegu?
-
VUNAU E JUTIA O JISU
-
VAKABULA E DUA NA TAUVIMATE
E vuavuaivinaka na nona vunau vagumatua e Kalili o Jisu. Ia e sega ni vakasamataki Kalili ga ni tukuna: “E dodonu meu tukuna tale ga na itukutuku vinaka ni Matanitu ni Kalou ena koro tale eso.” Oya na vuna e lai vunau kina “ena nodra valenilotu e Jutia.” (Luke 4:43, 44) E veiganiti qori ni sa donuya na vulaitubutubu, sa vakarau vakayacori e dua na solevu e Jerusalemi.
Sega ni vakamacalataki vakalevu ena Kosipeli na cakacaka i Jisu e Jutia, me vaka na nona cakacaka vakaitalatala e Kalili. Era sega ni kauai e levu e Jutia, ia e gumatua ni vunau o Jisu qai caka vinaka ena vanua kece e lakova.
E mua sara na ilakolako i Jisu ina koro rogo o Jerusalemi e Jutia, me lai tiko ena Lakosivia ni 31 G.V. Ena dua na vanua osooso volekata na Matamata ni Sipi, e tiko kina e dua na tobu levu ni sisili e vakatokai me Peceseita. Era dau gole yani ina tobu qori na tauvimate, mataboko, kei na lokiloki ni vakabauti era na vakabulai ke ra sili ena gauna e yavalati kina na wai.
E raica ena tobu qori o Jisu ena Siga ni Vakacecegu e dua na tagane sa 38 na yabaki nona tauvimate voli. E tarogi koya o Jisu: “O via bula?” E kaya na tagane: “Turaga, e sega ni dua me keveti au ina tobu ena gauna e yavalati kina na wai, niu se lako tiko, e liu tale vei au e dua.”—Joni 5:6, 7.
Ena rairai kurabuitaka na tagane ya kei na so tale na nona kaya o Jisu: “Tucake, taura nomu idavodavo, mo lako.” (Joni 5:8) E bula vakasauri o tagane, e taura sara nona idavodavo, mai taubale yani!
Era sega ni marautaka na Jiu na ka totoka e yaco ya, era vakalelewa ga nira kaya: “E Siga ni Vakacecegu nikua, e tabu mo kauta tu va qori nomu idavodavo.” E kaya vei ira o tagane: “O koya ga e vakabulai au e kaya, ‘Taura nomu idavodavo mo lako.’” (Joni 5:10, 11) Era vakalewa na Jiu qori nona veivakabulai e dua ena Siga ni Vakacecegu.
Era tarogi tagane na ilala ya: “O cei e kaya vei iko, ‘Taura nomu idavodavo mo lako’?” Era via kila qori “ni sa curu maliwai ira na ilala levu” o Jisu, e sega tale ga ni kila na yaca i Jisu na tagane a vakabula. (Joni 5:12, 13) Ia rau qai sota ena dua tale na gauna kei Jisu ena valenisoro, sa qai kila na tagane qori se o cei a vakabulai koya ena tobu.
E gole tale vei ira na Jiu na tagane a vakabulai, me lai tukuna ni a vakabulai koya o Jisu. Era gole sara vei Jisu na Jiu. Vakacava era via kila se cakava rawa vakacava o Jisu na ka veivakurabuitaki qori? Sega. Era via vaqara cala ga mera beitaki Jisu kina ena nona caka vinaka ena Siga ni Vakacecegu. Era tusaqati koya tale ga!


text:
Era Dau Uqeta na Timoni me Vorati na Kalou
Ia na cava e dau saga kina vakaukaua o Setani kei ira nona timoni mera vakacalai keda na tamata? Nira vinakata meda tokoni ira ena nodra veivorati. Era via sokaloutaki. Era vinakata meda vakabauta nodra lasu, meda vakayacora na veika e cala ena mata i Jiova. E levu vei ira na cala oya e vauci kina na itovo vakavanua me baleti ira na mate.
E ka mosimosi dina ni sa mate e dua na wekada lomani, sa macala ga nida na lolositaka. Ni sa mate na nona itokani o Lasarusa, e “tagi ko Jisu.”—Joni 11:35.
E levu sara na itovo vakavanua me baleta na mate, e duidui tale ga na kedra ivakarau e veiyasa i vuravura. E levu era sega ni veisaqasaqa kei na ivakavuvuli vakaivolatabu. Ia e so na ivalavala ni somate e yavutaki ena vakasama nira bula tiko na mate, nira raici keda tiko mai na bula. Na bikabika, na veitagicaki vakalialia ena gauna ni somate, na veika matailalai e dau caka ni soqovi na mate, na ka kece oqo e caka mera kua kina ni vakacudrui na yalo ni mate. Ia me vaka nira “sa sega ni kila e dua na ka” na mate, o ira na muria tiko na ivakarau vaka oya era vakabulabulataka na lasu i Setani.—Dauvunau 9:5.
E so tale na itovo e yavutaki ena vakabauta nira gadreva na veivuke na mate, ia kevaka era sega ni vukei, era na vakavuleqa vei ira na bula. Ena so na vanua, ena caka e dua na magiti se cabo e so na imadrali ni sa bogivasagavulu se bogidrau oti nona mate e dua. Ni caka oqo, e nanumi ni na vukei kina o koya sa mate ena nona ‘idewadewa yani’ ina vuravura ni yalo. E dua tale na ivalavala matau oya me dau soli na kakana se na gunu vei ira na mate.
E cala na ivalavala kece oqo nira tokona na lasu i Setani me baleti ira na mate. Ena vakadonuya beka o Jiova meda vakaitavi tale ga ena itovo e so e yavutaki ena nodra ivakavuvuli na timoni? Sega!—2 Korinica 6:14-18.
O ira na tamata ni Kalou dina era sega ni vakaitavi ena itovo e tokona na lasu i Setani. Sega, era lomani ira ga na bula ra qai saga mera lai vakacegui ira. Era kila ni o Jiova duadua ena rawa ni vukea e dua e sa mate.—Jope 14:14, 15.
Cata na Vakatevoro na Kalou
E so na tamata era veitaratara sara ga vakadodonu kei ira na timoni se ra lakova e dua tale na tamata me veitaratara ena vukudra. E vakatokai oqo na vakatevoro. Na vakacuru, vakadraudrau, rairai, kaciyalo, era okati kece ena vakatevoro.
Na iVolatabu e kaya ni cala na veika oqo: “Me kakua ni kune vei kemuni e dua . . . na rairai, se dua sa daudigitaka na siga eso, se dua sa dauia na parofisai e na gata, se dua sa daucakai sausau, se dua sa lawaki, se dua sa taroga na daucurumi, se dua na dauveinita, se dua sa taroga na tamata sa mate. Ni ra sa tamata vakasisila vei Jiova ko ira kecega era sa kitaka na veika oqo.”—Vakarua 18:10-12.
Na cava e vakaroti keda kina vakaukaua o Jiova meda qarauni keda mai na veicakacaka oqo?
Ni nanumi keda, e vakarota kina o Jiova meda qarauna navakatevoro ena kena ivalavala cava ga. E lomani keda o Jiova, e kauaitaki keda tale ga, e kila ni o ira na via veitaratara kei ira na timoni era na tini leqa ga.
E dua a vaka oya o Nilda, e dua na dauvakacuru mai Brazil. Ra sa bau vakalolomataki koya dina na timoni. E kaya: “Era curumi au na yalo velavela, . . . era lewa vei au na ka meu cakava. So na gauna au vakilai yaloqu, so tale na gauna e yali tu na yaloqu, au mani curu kina ena valenilialia meu lai qaravi. Na kaukaua ni nodra vakacacani au na timoni, e lai ninini sara ga kina na yagoqu. Au gunu wainimate, tekivu meu gunu yaqona ni valagi, meu vakatavako tale ga. Vica na yabaki na noqu va tu qo.”
Mani drotaka rawa o Nilda nodra ivesu na timoni ena nona veivuke o Jiova kei ira nona iVakadinadina e vuravura, ia ena gauna oqo sa dua na ka nona marautaka nona bula. E kaya: “Au via tukuna vei ira na tamata kece ga mera kua sara ni torovi ira yani na yalo [velavela].”


text:
WASE 97
iVakatautauvata ni Tamata Cakacaka ena Loganivaini
-
“LIU” O IRA NA “MURI”
E se qai vakamacalataka ga o Jisu vei ira na rogoci koya tiko mai Peria ni “levu era liu era na muri, o ira na muri era na liu.” (Maciu 19:30) E vakaraitaka qori ena dua na ivakatautauvata me baleti ira na tamata cakacaka ena loganivaini:
“Na Matanitu vakalomalagi e vaka e dua na itaukei ni vale, e lako ena matakacaca me lai kauti ira mai eso mera mai cakacaka ena nona loganivaini. Ni sa veidinadinati oti kei ira na tamata cakacaka me kedra isau ena dua na siga e dua na dinari, sa qai talai ira ina nona loganivaini. Ni lako ina makete rauta na ikatolu ni aua, e raica sara nira tu kina eso era sega ni cakacaka, mani kaya vei ira, ‘Ni lako tale ga ina loganivaini, au na solia vei kemuni na isau e veirauti.’ Era mani lako sara. E cakava tale ga qori ni lako ena ikaono kei na ikaciwa ni aua.. Ni lako yani rauta na ika11 ni aua, se baci raica nira tu kina eso era sega ni cakacaka, mani kaya tale ga vei ira, ‘Sa voleka ni cava na siga, na cava oni se sega tiko ga kina ni cakacaka?’ Era kaya vua, ‘E sega ni dua e saumi keimami.’ Mani kaya vei ira, ‘Ni lako tale ga ina loganivaini.’”—Maciu 20:1-7.
Era na rairai vakasamataka na Kalou o Jiova na rogoci Jisu tiko ni cavuta “na Matanitu vakalomalagi” kei na “itaukei ni vale.” E vakamacalataki ena iVolatabu o Jiova me itaukei ni dua na loganivaini, qori e vakatakarakarataka na matanitu o Isireli. (Same 80:8, 9; Aisea 5:3, 4) O ira na wili ena veiyalayalati ni Lawa era vakataki ira na tamata cakacaka ena loganivaini. Ia e sega ni vakaibalebaletaka o Jisu na ka sa yaco oti. E vakamacalataka tiko ga na ituvaki a yaco tu ena nona gauna.
O ira na iliuliu ni lotu era vakataki ira na Farisi era vakatovolei Jisu ena ile me baleta na veisere. De dua era dau gumatuataka nodra qarava na Kalou. Era vakataki ira na cakacaka e veisiga ena loganivaini ra qai vinakata me soli taucoko vei ira na kedra isau, oya me dua na dinari me isau ni cakacaka ena dua na siga.
Era wili ena ilawalawa qori na bete kei na so tale, era kaya nira sega ni gumatuataka nodra qarava na Kalou na Jiu era tauvanua se ra cakacaka ga vagauna ena loganivaini ni Kalou. Ena vosa vakatautauvata i Jisu, o ira qori era vakacakacakataki ena “rauta na ikatolu ni aua” (9:00 ena mataka), ena ikaono ni aua ena sigalevu, se ikaciwa kei na ikatinikadua ni aua (5:00 ena yakavi).
Era okati mera “tamata cudruvi” na tagane kei na yalewa era imuri i Jisu. (Joni 7:49) O ira qori era dau qoli se ra cakacaka tu ena so tale na vanua e liu. Ia a talai Jisu ena 29 G.V. “na itaukei ni loganivaini” me kacivi ira na yalomalumalumu mera tisaipeli i Karisito qai cakacaka vua na Kalou. O ira qori e tukuna o Jisu nira “muri,” era vakacakacakataki ena loganivaini ena ika11 ni aua.
E tinia o Jisu nona vosa vakatautauvata ni tukuna na ka e yaco ni vakarau cava e dua na siga ni cakacaka: “Ni sa yakavi, sa qai kaya na itaukei ni loganivaini vua na nona iliuliu ni cakacaka, ‘Kacivi ira na tamata cakacaka mo saumi ira, tekivu vei ira na muri me lai cava vei ira na liu.’ Era lako yani o ira na tekivu ena ika11 ni aua, e soli vei ira e yadua na dinari. Nira sa veisaumi na tekivu e liu, era nanuma ni na levu cake na kedra isau, ia e soli tale ga vei ira e yadua na dinari. Ia nira taura na kedra isau, era vosavosa vua na itaukei ni vale era kaya, ‘O ira na muri era cakacaka ena dua ga na aua, ia oni raica me keimami tautauvata ga. Keimami oga, keimami vosota tale ga na todra ni siga ena siga taucoko!’ E kaya ni sauma nona vosa e dua vei ira, ‘Na wekaqu, e sega ni dua na noqu cala. Vakacava, daru a sega ni veidinadinati me kemu isau e dua na dinari? Taura na kemu isau, lako. Au vinakata meu solia vei koya e muri na ka vata ga au solia vei iko. Au lewa ga na noqu iyau, se vakacava? O matacataki au ena vuku ni noqu yalovinaka?’ O koya gona, o ira na muri era na liu, o ira na liu era na muri.”—Maciu 20:8-16.
Eratou na rairai veinanuyaka na tisaipeli na ibalebale ni vosa qori i Jisu. Na vakasama cava era na “muri” kina na iliuliu ni lotu vakaJiu era nanuma nira “liu”? Eratou na “liu” vakacava na tisaipeli i Jisu?
Era nanuma na Farisi kei na so tale ni ratou na “muri” na tisaipeli i Jisu, ia eratou na “liu” qai soli taucoko vei ratou na kedratou isau. Ni mate o Jisu, sa na vakanadakui o Jerusalemi qai digia na Kalou e dua na matanitu vou, “na Isireli ni Kalou.” (Kalatia 6:16; Maciu 23:38) A vakasamataki tiko vei ira na lewe ni matanitu vou qori o Joni na Dauveipapitaisotaki ni cavuta na papitaiso ena yalo tabu. O ira na “muri” ena vakayacori e liu vei ira na papitaiso qori ra qai lesi ena itavi dokai mera tukuni Jisu ina “veivanua yawa sara kei vuravura.” (Cakacaka 1:5, 8; Maciu 3:11) Ni ratou sa taura rawa qo na tisaipeli na veisau levu e tukuna o Jisu ni na yaco, eratou kila nira na cati ratou na iliuliu ni lotu e tukuni nira na “muri.”


text:
2 Tui
Chapter 23
Sa qai talaki yani na tui mera soqoni kece mai o ira na qase e Juta kei Jerusalemi vei koya.
2 Sa cabe cake sara na tui kina vale nei Jiova kei ira kece na turaga ni Juta, kei ira talega na lewenivanua e Jerusalemi – o ira na bete kei na parofita kei ira kecega na tamata, o ira na lalai kei ira talega era rogo. Sa qai wilika mera rogoca na veivosa kecega e tu e na i Vola ni Veiyalayalati ka a kune e vale nei Jiova.
3 Sa tucake tu na tui e na dua na yasa ni duru ka cakava e dua na veiyalayalati e na mata i Jiova, mera muri Jiova ka maroroya Nona i Vakaro kei na Nona i Tukutuku kei na i Nona i lesilesi, e na yalona taucoko, kei na lomana talega, me vakayacori na vosa ni veiyalayalati oqo ka volai tu e na i vola. Era sa qai vakadeitaka na tamata mera sa tucake e na vuku ni veiyalayalati.
4 Sa qai vakaroti Ilikaia na bete levu o koya na tui, o ira na bete e na i karua ni veta, kei ira na i vakatawa ni katuba, me ra sa kau tani mai na vale nei Jiova na i yaya kece ka ra a buli me nei Peali, vei Asira, kei ira na veika buli kei lomalagi; ka mani vakamai ira e na taudaku kei Jerusalemi e na rara mai Kitironi, ka me kau yani na kedra dravusa ki Peceli.
5 Sa qai biuti ira laivi na bete dauqaravi matakau ka ra a vakatabui ka vakayagataki tu mai vei tui Juta mera va kama na ka boivinaka e na veivanua cecere e na veikoro e Juta kei na veivanua kece ka wavoliti Jerusalemi, kei ira na va kama na ka boivinaka vei Peali, kina matanisiga, na vula, na veikalokalo, kei na veika buli e lomalagi.
6 Sa qai kauta mai tuba na matakau ceuceu mai na vale nei Jiova kina Uciwai o Kitironi e na taudaku kei Jerusalemi, mani vakamai ira e na Uciwai e Kitironi me ra dravusa ka qai kaburaka yani na kena dravusa kina nodra i bulubulu na tamata e keya.
7 Sa qai basuraka sobu na veivale ni tovo duka nodra na tamata ca ka ra tiko e loma ni vale i Jiova, na we ni liga ni nodra talitali na marama kina matakau ceuceu.
8 Ka sa kauti ira kece mai na bete taucoko e veikorokoro e Juta, ka vakacacana na veivanua cecere era a vakama tiko kina na ka boivinaka na bete, mai Kipa ki Pierisepa; a sa basuraka sobu tale ga o koya na veivanua cecere e na matamata ka toka ravita na i curucuru ni Matamata i Josua na kovana ni koro, ka tiko ena yasa i mawi ni matamata ni koro.
9 E dina ni ra sa sega ni lako cake mai na bete ni veivanua cecere kina i cabocabo ni soro i Jiova mai Jerusalemi, ia era sa kana madrai sega ni vakaleveni vata ga kei ira na wekadra.
10 Sa qai vakacacani Topeci, ka tiko e na Buca vei ira na Luve i Inomi, ka sega kina ni dua e rawa ni cakava na luvena tagane se luvena yalewa me vakamai e na bukawaqa vei Moloke.
11 Sa vakauti ira tani na ose ka ra a vakacabora tu na tui e Juta kina matanisiga, e na i curucuru kina vale i Jiova, e na loma ni rumu i Necani- Meliki, na i liuliu ka tiko e na rumu o ya, ka vakamai ira na qiqi ni valu e na bukawaqa.
12 Na i cabocabo ni soro ka tiko ena delavuvu, na rumu e cake i Easi, ka ra a tara na tui e Juta, kei na i cabocabo ni soro ka a tara o Manasa e na rua na rara ni vale i Jiova, sa basuraka sobu na tui ka vakavurumemeataka, ka kaburaka yani na kedra kuvu kina Uciwai o Kitironi.
13 Sa qai vakacacana na veivanua cecere na tui ka toka e na tokalau kei Jerusalemi, ka ceva tiko ni Ulunivanua ni Vadi Ca, ka a tara mada kina o Solomoni na tui me nei Asitoreci na nodra ka vakasisila na tamata i Amoni.
14 Ka sa vorovorolaka na veiduru eso ka taya sobu na matakau ceuceu, ka vakasoqona vata na sui ni tamata mera tu ena vanua o ya.
15 Kei na so tale na i cabocabo ni soro ka tiko mai Peali, kei na vanua cecere ka a vakaivalavalacataki Isireli kina o Jeropoami na luve i Nipati, a sa tara ruarua kina na i cabocabo ni soro kei na vanua cecere ka basuraka sobu; ka sa va kama na vanua cecere ka vakavurumemeataka, qai mai va kama yani na matakau ceuceu.
16 Ni sa vuki mai o Josaia, sa raica na veibulubulu e ulunivanua. Sa qai talaki yani o koya mera vakasoqoni kece mai na sui mai na i bulubulu ka qai mai vakamai ira yani e na i cabocabo ni soro ka vakadukadukalitaka sara me vaka na vosa i Jiova ka vunautaka na Nona tamata, o koya e talaucaka tiko na vosa oqo.
17 Sa qai tukuna o koya, "Na vatu ni bulubulu cava oqo au sa raica?" Era sa qai tukuna vua na turaga e nakoro, "Oqo na i bulubulu nei koya na tamata ni Kalou ka lako mai Juta, ka vunautaka na veika oqo dou a sa cakava ka vorata na i cabocabo ni soro e Peceli."
18 Sa qai tukuna, "Laivi koya ga me kakua ni dua e tara na suina." Era sa qai laiva tu ga na suina, kei na suidra na parofita ka kune mai Samaria.
19 Sa kauta tani talega o Josaia na vale ni lotu ena vanua cecere era tiko ena koro o Samaria, ka ra a se tara mai na tui e Isireli me ra vakacudrui Jiova kina, ka qai cakava vei ira o koya na ka kecega e ya cakava ki Peceli.
20 E vakamatei ira taucoko na bete ni vanua cecere era tiko e keya, e na i cabocabo ni soro, ka va kama yani kina na suidra na tagane, ka qai lesu tale i Jerusalemi.
21 Sa qai vakaroti ira na tamata taucoko na tui, ka tukuna, "Ni maroroya na Lako Sivia kivei Jiova na nomuni Kalou, me vaka e volai tu e na i Vola ni Veiyalayalati."
22 Na Lako Sivia vaka koya a sa sega tu ni dau vakayacori me tekivu mai na nodra gauna na turaganilewa e ra a lewai Isireli tu, se ena nodra veisiga taucoko na tui e Isireli kei ira na tui e Juta.
23 E na i ka tinikawalu ni yabaki nei Tui Josaia sa mai vakayacori kina na Lako Sivia oqo e na mata i Jiova mai Jerusalemi.
24 Sa qai biuta tani o Josaia o ira era dau veitaratara kei na yalo mai bulu, daucurumi, na vuvale ni kalou matakau, kei na ka vakasisila kece e kunei e na vanua o Juta kei Jerusalemi me rawa vua me vakayacora na vosa ni Vunau ka ra volai tu e nai vola e ya raica o Ilikaia na bete e na vale nei Jiova.
25 E sega ni dua na tui e liu vua me tautauvata kei koya, ni ya vuki vei Jiova e na yalona taucoko, e na lomana taucoko, kei na nona kaukauwa kecega, me vaka na Vunau taucoko nei Mosese; ka sega talega ni dua e vakataki koya ni oti na nona gauna.
26 Ia e ya sega ga ni lako tani mai o Jiova mai na Nona cudru waqawaqa ni veivakarusai levu, ni Nona cudru sa tubu cake me baleti Juta, baleta na veivakacudrui e ya cakava o Manasa vei Koya.
27 Sa qai tukuna o Jiova, "Au na kauti Juta tani talega e mataqu, me vaka na Noqu sa kauti Isireli tani, Ka'u na biuta tani talega na koro oqo o Jerusalemi Ka'u sa digitaka, kei na vale. Au a sa tukuna oti, 'Ena tiko kina na yacaqu.'"
28 Ia na vo ni cakacaka i Josaia, kei na ka kecega sa cakava o koya, e sega li ni volai tu e na kedra i vola tukutuku ni veigauna na tui e Juta?
29 E na nona gauna o Fero Niko na tui Ijipita e a lako ki na nona kere veivuke o tui Asiria, e na Uciwai na Uferetisi; ka sa valuti koya kina o Tui Josaia. Sa mani vakamatei koya o Fero Niko mai Mekito e na nona via vorati koya.
30 Sa qai kauta mai na yagona na nona tamata e na dua na qiqi ni valu mai Mekito, ka kauti koya mai ki Jerusalemi, ka buluti koya e na nonai bulubulu ga. Era sa qai ia na lewe ni vanua ka tauri Jioeasi na luve i Josaia, ka lumuti koya, ka buli koya me tui me kenai sosomi.
31 E sa yabaki ruasagavulu katolu o Jioeasi ni sa buli me tui, ka sa lewa mai Jerusalemi me vula tolu. Na yaca i tinana o Mutali na luve i Jeremaia na kai Lipina.
32 A sa daucaka ca o koya e na mata i Jiova, me vaka ga era dau cakava mai na nona qase.
33 Sa qai biuti koya o Fero Nikoi vale ni veivesu mai Ripila e na vanua o Amaci, me rawa ni kua ni lewa o koya mai Jerusalemi; ka mani vakatauca yani ena vanua na kena i totogi e rua na drau na udolu na dola na siliva kei na tolusagavulu na udolu na dola na koula.
34 Ia o Fero Niko sa buli Iliakimi na luve i Josaia me tui ka me sosomitaki tamana o Josaia ka veisautaka talega na yacana me o Jioiakimi. Sa qai kauti Joasi o Fero ka kauti koya ki Ijipita ka mani la'ki mate i keya.
35 A sa solia na siliva kei na koula o Jioiakimi vei Fero, ia sa lavaka na vanua mera soli vakacavacava kei na i lavo me vaka na i vakaro nei Fero; ka lavaka na siliva kei na koula mai vei ira na tamata e na vanua, mai vei ira kece me vaka na ka e dui rauti ira, me soli vei Fero Niko.
36 Sa yabaki ruasagavulu ka lima o Jioiakimi ena nona mai tui, ka tinikadua na yabaki na nona lewa e Jerusalemi. Na yaca i tinana o Sibuta na luve i Petaia na kai Ruma.
37 Sa dau caka ca o koya e na mata i Jiova ka ucuya ga na ka e dau cakava o tamana.


text:
Bula Vinaka
Na Vakabula mai na Namosi Joint Venture
E vakayacora tiko oqo na Namosi Joint Venture (NJV) na vakadidike ni yaubula e loma ni qele mai na yasana o Namosi kei Naitasiri, rauta ni 30 na kilomita mai Suva. E sega ni se vakayacori tiko ena gauna oqo na kelikeli.
E vakatabakidua na vakadidike ena gauna oqo ena rua na vanua mai Waisoi, Namosi ka tiko kina na kopa, koula kei na ‘molybdenum’.
E kilakasamitaki ni tiko talega na kopa kei na koula ena yasayasa mai Waivaka kei na so tale na vanua.
Na cakacaka mai Waisoi e se tikoga ena vakadidike. Oqo e taura vakalevu na gauna ni qivaqiva, na vulici taumada ni tuvaki ni vanua, na veivosaki kei ira na i taukei ni vanua vata kei ira kece era okati ena cakacaka ni kelikeli.
E na sega ni tekivu na kelikeli mai Waisoi vakavo sara ga kevaka sa vakadonuya na Matanitu na laiseni ni kena tara na kelikeli kei na soli ni lisi.
Ena qai vakatulewa kina na NJV ke rawa ni tekivu na cakacaka ni kelikeli ka cicivaki me rawa i lavo, ia, me salavata kei na i vakatagedegede e gadrevi ena vuku ni veikabula wavoliti keda, na tiko vinaka ni lewenivanua kei na tataqomaki mai na vakacalaka kei na bula.
Newsletter Sign-up
Na Veika e so mo kila
Keitou Vakabibitaka...
Qarauni ni tamata
Taqomaki na bula ni tamata ka kauwaitaki na bula ni lewe ni vanua kei na veikabula.
Gaunisula vou ni veiqavavi kei na wali ni leqa
BoCei ni tuvatuva makawa ka muri na sala vou eso.
Dina kei na dodonu
Vakayacori na yalayayala ka me caka vakado donu.
Veta e cake ni veiqaravi
Vakasaqarai ni veta e cake ni veiqaravi vei keilou kei ira na tani.
Working together
Having shared goals and helping one another to achieve them.


text:
Iwiliwili
Na iwiliwili e dua na iyauqaqa e rawa ni tiko me vaka e dua ka lewevuqa se rabailevu, ka vakaraitaka na tagutuviki kei vosovosoni. Na iwiliwili e rawa ni vakatauvatani kei na "levu cake", "lailai", se "tautauvata", se ena nomu lesia e dua na matanivika ena kena ivakarau e dua na tabanilotu ni ivakarau. Na dusia, gauna, yawa, katakata, kei na angular era sa tu ena kedra maliwa na ivakaraitaki kilai levu ni iyau quantitative.
Na iwiliwili e tiko ena kedra maliwa na kalasi taumada ni veika vata kei na kena vinaka, iyau, veisau, kei na veimaliwai. Eso na iwiliwili era sa vaka na kena ituvaki e loma (me vaka na kena iwiliwili), ka so era cakacaka me vaka e tukuna (iyau, gacagaca, ivakarau) ni veika me vaka na bibi ka rarama, balavu ka lekaleka, rabailevu ka rabailailai, lalai ka levu, se levu ka lailai.


text:
Joni
Chapter 3
Sa dua vei ira na Farisi, sa daulewa vei ira na Jiu, na yacana o Nikotimo.
2 Na tamata oqo sa lako mai vei Jisu ena bogi ka tukuna Vua, "Rapai, keimami sa kila ni Kemuni sa dua na qasenivuli sa lako mai vua na Kalou; ni sa sega ni dua e cakava rawa na veika o ni sa cakava, vaka vo, kevaka sa tiko vata kei koya na Kalou."
3 Sa sauma o Jisu, "Sa dina sara, Au sa tukuna vei iko, vakavo me sucu tale na tamata, ena sega ni raica na matanitu ni Kalou."
4 Sa taro o Nikotimo, "Me sucu tale vakacava na tamata ni sa qase mai? E rawa beka ni curu tale vakarua ki na kete i tinana me qai sucu tale mai?
5 Sa sauma o Jisu, "Sa dina sara, Au sa tukuna oqo vei iko, vakavo kevaka sa sucu e dua ena wai kei na Yalo Tabu, ena sega ni rawa ni curu ki na Matanitu ni Kalou.
6 "O koya sa sucu ena yago sa vakayago, o koya sa sucu ena Yalo sa vakayalo.
7 "Kakua ni kidacala Ni'u sa tukuna vei iko, mo sucu tale.
8 "Sa liwa na cagi ena vanua sa via liwa kina, o sa rogoca na kena rorogo, o sa sega ni kila se sa lako mai vei. Sa vakakina o ira sa sucu ena Yalo."
9 Sa sauma yani o Nikotimo ka vaka: "Sa rawa vakacava oqo?"
10 Sa sauma vua o Jisu ka tukuna, o sa dua vei ira na qasenivuli e Isireli, ia, o sa sega ni kila na veika vakaoqo?
11 "Sa dina sara, Au sa tukuna vei iko, eda sa vosataka na veika eda kila, ka tukuniyalotaka na veika eda raica, ia, o iko, sa sega ni via ciqoma na neitou i vakadinadina.
12 "Kevaka Au sa tukuna vei kemudou na veika vaka vuravura ia, dou sa sega ni via vakabauta, dou na qai vakabauta vakacava kevaka Au sa na tukuna vei kemudou na veika vakayalo?
13 "Sa sega e dua sa lako cake ki lomalagi, o Koya ga sa lako sobu mai lomalagi, oqori na luve ni tamata o Koya sa tiko mai lomalagi.
14 Io, me vaka sa laveta cake na gata mai veikau o Mosese, sa dodonu me laveti cake vakakina na luve ni tamata,
15 ni o ira vakayadua ga sa vakabauti Koya era na sega ni rusa, era sa rawata ga na bula e sega ni mudu.
16 "Ni sa lomani vuravura na Kalou, sa solia kina na Luvena e dua ga, ni o koya vakayadua ga sa vakabauti Koya, ena sega ni rusa, sa na rawata ga na bula e sega ni mudu.
17 "Sa sega ni tala mai na Luvena ki vuravura na Kalou me vakarusa, me vakabula ga na vuravura ena vuku ni Yacana.
18 'O koya sa vakabauta na Luvena, sa sega ni vakarusai, ia o koya ga sa sega ni vakabauta ena rusa vakaidina baleta ni sa sega ni vakabauta na yaca ni Luve ni Kalou.
19 'Oqo na nodra vakarusai, ni sa lako mai ki vuravura na rarama, na tamata era se vinakata ga na butobuto ka sega ni rarama, baleta ga ni sa ca tikoga na nodra i valavala.
20 'O ira vakayadua sa cakava tiko na ka ca, sa cata na rarama, ka sa bese ni lako mai ena rarama, de qai kilai na veika era cakava tiko.
21 "Ia o koya sa cakava tiko na veika e dina, sa lako mai ena rarama, sa laurai vinaka na nona bula, ni sa cakava tiko ena mata ni Kalou."
22 Sa oti oqo, sa lako mai o Jisu kei ira na Nona tisaipeli ki Jutia, ka sa mai veipapitaisotaki tiko e kea.
23 O Joni a veipapitaisotaki tale tiko ga mai Aenoni voleka e Salimi baleta ni sa levu kina na wai. Era sa lako mai ka papitaisotaki.
24 E se bera tiko ni biu ki vale ni veivesu o Joni.
25 Sa qai yaco e dua na veileti vei ira na tisaipeli i Joni kei ira na Jiu me baleta na veivakasavasavataki.
26 Era sa lako mai vei Joni ka tukuna vua, "Qasenivuli, o Koya sa tiko vata kei iko mai na tai kadua ni Joritani, o Koya o sa dau tukuna tiko, raica sa veipapitaisotaki tiko o koya, ka ra sa lako tiko ga mai Vua na tamata kecega!"
27 Sa sauma o Joni, ka vaka: "Raica na tamata sa sega ni rawata e dua na ka, vakavo, ke sa soli vua mai lomalagi,
28 O ni sa vakadinadinataka vei au, ni'u sa tukuna, ni sa sega ni oi au na Karisito, ia, au sa talai ga me'u liu mai Vua.
29 "O koya sa vakawati, sa tiko na watina, nai tokani nei koya sa vakawati sa tucake tu ka me rogoci koya, sa reki vakalevu ni sa rogoca na domo i koya sa vakawati. O koya sa qai vakayacori kina na noqu reki vakalevu.
30 "Me levu tikoga o Koya ka me'u lailai sobu tikoga oi au.
31 "O Koya sa lako mai cake, sa cecere vei ira kecega; o koya sa lako mai vuravura sa vakavuravura ka sa vosataka na veika vakavuravura. O Koya sa lako mai lomalagi, sa cecere vei ira kecega.
32 "Na veika sa raica, ka rogoca sa vakatusa, ia, sa sega ni dua e via ciqoma na Nona i tukutuku.
33 "O koya sa rogoca ka ciqoma na Nona i tukutuku, sa vakadinata ni sa dina na Kalou.
34 "O koya sa tala mai na Kalou, sa tukuna na vosa ni Kalou, ni sa sega ni solia na Kalou na Yalo evakaiyalayala.
35 "Na Kalou sa lomana na Luvena, ka sa solia na ka kecega kina qeteqete ni ligana.
36 "O koya sa vakabauta na Luvena sa rawata na bula Sega ni mudu; o koya sa sega ni vakabauta na luvena ena sega ni raica na bula, ka sa tu ga vua na cudru katakata ni Kalou."


text:
Turaganilewa
Chapter 5
O Tepora kei Peraki na luvei Abinoami e rau sa lagasere ena siga koya ka vaka:
2 "O ira na veiliutaki ni ra sa liutaki Isireli, ni ra sa soli ira mai ena yalo e galala, me vakacaucautaki o Jiova!
3 "Vakarorogo, o iko na tui! Solia mai na daligamu o iko na ravouvou! oi au, io, au na vakavinavinaka kivei Jiova na Kalou ni Isireli.
4 "I Jiova, ni o Ni sa lako tani mai Sia, Ni o ni sa cavu tu mai na buca o Itomi, sa yavavala o vuravura ka tasova mai o lomalagi, era sa sova mai na wai na vei o;
5 Na veiulunivanua sa tacoka mai kina na wai ena mata i Jiova. Na Sainiai oqo ena mata I Jiova na Kalou ni Isireli.
6 "Ena veisiga nei Samikari na luvei Anaci, ena veisiga nei Jaeci, era sa lala na veisalatu, o ira sa veitosoyaki era sa vakayagataka na sala takoso.
7 Sa sega na bula mai nakoro, sa sega e Isireli, me yacova ni'u sa basika mai, oi, au o Tepora, sa tucake e dua na tina e Isireli.
8 Era sa digitaki na veikalou vovou e Isireli; sa qai basika nai valu ena matamata; sa sega nai sasabai se na moto me laukune vei ira na vasagavulu na udolu e Isireli.
9 Na yaloqu sa tiko vata kei ira na veiliutaki e Isireli, vei ira sa soli ira ena galal!
10 "Mo ni vosa, Oi kemuni sa vodoka tiko na asa vulavula vaka daulewa, ka sa lako voli ena sala.
11 Sa yawa sara ni na kedra rorogo na dauvavana,na vanua ni veivakasuasuataki, Mai kea era na vakananuma na cakacaka dodonu i Jiova, na cakacaka dodonu vei ira na nona veikoro e Isireli; era na qai lako sobu na tamata i Jiova kina matamata ni koro.
12 "Mo yadra, mo yadra mai Tepora! Mo yadra, mo yadra, lagata na sere! Mo yadra, Peraki, ka kauti ira tani na bobula, o iko na luvei Apinoami!
13 "Era sa qai lako sobu mai na dro bula, o ira na tamata, era dauveisaqa vei ira na vakaturaga; o Jiova sa lako mai ena vukuqu ka sega ena vukudra na kaukauwa.
14 E Ifereimi sa tiko kina o ira eso era sa vu mai vei ira na Ameleki. O iko talega Penijamini kei ira na nomu tamata, mai Makiri, era sa lako mai kina na veliutaki, mai vei Sevuloni era sa tiko kina na dautaura nai titoko ni veivakacurumi mai.
15 O ira na turaga lalai e Isikari era sa tiko vata kei Tepora, me vakataki Isakari sa vaka kina o Peraki ni sa talai kina buca ena nona veiliutaki; ena kedra maliwa nai wasewase kei Rupeni. Sa veiqaliqali na yalodra.
16 Na cava o sa laki dabe tiko kina ena kedra maliwa na qele ni sipi, mo laki rogoca tiko kina na nodra tagi na sipi? Nai wasewase i Rupeni, sa solia e dua na vakatataro levu ki na yalo.
17 O Kiliati sa tiko mai na tai ka dua ni Joritani, na cava na vuna sa tiko ga kina e waqa o Tani? O Esa sa tiko ga ena veibaravi, ka sa tiko ga ena kena i curucuru.
18 O Sevuloni na tamata era sa dau solia vakarawarawa na nodra bula, ka so, sa voleka sara na mate, o Navitalai talega sa tiko ena vanua cecere ni valu.
19 "Era sa lako mai na tui ka vala, sa vala tale tikoga o tui Kenani, mai Tenaka ena wai mai Mekito; era sa sega ni taura na siliva mei toki ni valu.
20 Era sa vala mai lomalagi, na kalokalo mai na sala sa vala vata kei Sisera.
21 Na kui mai Kisoni sa kuitaki rau!
22 Sa rorogo mai na domo ni yava ni ose, Sa cici mai, sa cici mai na nona ose.
23 'Mo vakalolomataki Merosi,' sa tukuna na agilosi i Jiova, 'Me ra vakalolomataki vakaca sara baleta ni ra sa sega ni lako mai kina veivuke i Jiova, me ra valuti na kaukauwa.'
24 "Sa kalouvinaka duadua vei ira kece na yalewa o Joeli na wati Epa na tui Kenani, sa kalouvinaka o koya ena kedra maliwa na yalewa sa tiko e vale.
25 Sa kerea na wai, ia, sa solia na sucu; sa kauta mai na kirimu ena bilo vakaturaga.
26 Sa dodo yani na ligana ki nai vako ni valelaca, na ligana i matau kina i tuki nodra na daucakacaka; sa tuki Sisera, sa coba nai vako ki uluna, sa wasea ka samuta na buradelana.
27 Sa davo galugalu toka ena ruku ni yavana; ena ruku ni yavana sa lutu ka davo kina; na vanua ga sa lutu kina, sa davo matemate toka kina.
28 "O tinai Sisera sa rai tiko mai ena katuba leka, ka sa tagi lagalaga, 'E na cava sa rui berabera tiko mai kina na kareti? Na cava sa rui berabera tiko mai na rorogo ni kareti?'
29 Sa sauma vua o ira na marama vuku, io, sa sauma sara tiko ga o koya na nona taro,
30 'Era sa sega beka ni kunea ka wasea tiko nai toki ni valu: ki na tagane yadua sa dua se rua na nona goneyalewa, vei Sisera, nai sulu butakoci, e rua na tiki ni sulu sa biu ki na domo i koya sa butakoca?'
31 "Me ra sa rusa kece na meca, I Jiova! Ia o ira kece sa lomani Koya me ra vaka na matanisiga ni sa lako mai ena nodra kaukauwa kece." Sa cegu na vanua me vasagavulu na yabaki.


text:
Vakasinaita na valeniveitavaki na lagilagi i Jiova (34-38)
40 E qai tukuna vei Mosese o Jiova:2 “Ena imatai ni siga ni imatai ni vula, mo vakaduria na valeniveitavaki, na valelaca ni veitavaki.+3 Biuta kina na kato ni iVakadinadina+ qai latia na Kato ena ilatilati.+4 Mo kauta mai loma na teveli+ qai tuvana na kena iyaya e delana, kauta tale ga mai na itutu ni cina+ qai waqara na kena cina.+5 Mo qai biuta na icabocabo koula ni ka boivinaka+ e dau vakamai me veidonui kei na kato ni iVakadinadina, qai biuta na ilati* me icurucuru ni valeniveitavaki.+6 “Mo biuta na icabocabo ni isoro kama+ ena mata ni icurucuru ni valeniveitavaki, na valelaca ni veitavaki,7 qai biuta na beseni ena kedrau tadrua na valelaca ni veitavaki kei na icabocabonisoro, qai tawana kina na wai.+8 Mo qai cakava wavoki na kena rara,+ biuta cake tale ga na ilati*+ me matamata ni rara.9 Oti mo taura na waiwai ni veilumuti,+ qai lumuta kina na valeniveitavaki kei na ka kece e tu e loma,+ qai vakatabuya vata na kena iyaya kece, me rawa ni ka savasava.10 Mo lumuta na icabocabo ni isoro kama kei na kena iyaya kece, qai vakatabuya na icabocabonisoro, me rawa ni icabocabonisoro savasava sara.+11 Lumuta tale ga na beseni kei na kena itutu, qai vakatabuya.12 “E qai kauti Eroni voleka mai kei ratou na luvena tagane ena icurucuru ni valelaca ni veitavaki, qai vui ratou ena wai.+13 Mo qai vakaisulutaki Eroni ena isulu tabu,+ lumuti koya,+ qai vakatabui koya, ena qai veiqaravi vakabete vei au.14 Oti oya, kauti ratou voleka mai na luvena tagane, qai vakaisulutaki ratou ena isulu balavu.+15 Mo lumuti ratou me vaka ga nomu lumuti tamadratou,+ me rawa ni ratou veiqaravi vakabete vei au, ia na nodratou lumuti ena itavi vakabete me dei tiko ga vei ratou ena nodratou itabatamata kece.”+16 E cakava o Mosese na ka kece e vakaroti koya kina o Jiova.+ E cakava sara ga na ka e tukuni vua.17 E vakaduri na valeniveitavaki ena imatai ni siga ni imatai ni vula, ena ikarua ni yabaki.+18 Ni vakaduria o Mosese na valeniveitavaki, e biuta e ra na veleti e sivi vakalomana,+ e vakaduria na feremi,+ e curumaka na kena kau balavu,+ qai vakaduria na kena duru.19 E tevuka o koya na valelaca+ ena dela ni valeniveitavaki, qai biuta na iubi ni valelaca e delana,+ me vaka ga e vakaroti Mosese kina o Jiova.20 Oti oya e taura na iVakadinadina+ qai biuta e loma ni Kato,+ qai curumaka na ivua+ ena Kato, e biuta tale ga na isogo+ e dela ni Kato.+21 E kauta sara na Kato ina valeniveitavaki qai biuta na ilatilati+ ni ilati me latia na kato ni iVakadinadina,+ me vaka ga e vakaroti Mosese kina o Jiova.22 Oti e biuta e loma ni valelaca ni veitavaki na teveli,+ ena taudaku ni ilatilati, ena yasa ni valeniveitavaki ina vualiku,23 qai tuvana vakaiyatu o koya e delana na madrai+ ena mata i Jiova, me vaka ga e vakaroti Mosese kina o Jiova.24 E biuta ina valelaca ni veitavaki na itutu ni cina+ me rau veidonui kei na teveli, ena yasa ni valeniveitavaki ina ceva.25 E waqara na cina o koya+ ena mata i Jiova, me vaka ga e vakaroti Mosese kina o Jiova.26 E biuta tarava na icabocabo koula+ ena valelaca ni veitavaki ena mata ni ilatilati,27 me vakama kina na ka boivinaka+ me kubou,+ me vaka ga e vakaroti Mosese kina o Jiova.28 Oti, sa qai biuta ena kena vanua na ilati*+ ni icurucuru ni valeniveitavaki.29 E biuta na icabocabo ni isoro kama+ ena icurucuru ni valeniveitavaki, na valelaca ni veitavaki, me cabora kina na isoro kama+ kei na isoro kakana, me vaka ga e vakaroti Mosese kina o Jiova.30 Oti e biuta na beseni ena tadrua ni valelaca ni veitavaki kei na icabocabonisoro, qai tawana kina na wai ni sasavui.+31 Eratou dau savata kina na ligadratou kei na yavadratou o Mosese, o Eroni, kei ratou na luvena tagane.32 Na gauna ga eratou dau curu kina ina valelaca ni veitavaki se ni ratou torova na icabocabonisoro, eratou na sasavui,+ me vaka ga e vakaroti Mosese kina o Jiova.33 Oti sa qai vakaduria na rara+ me wavokita na valeniveitavaki kei na icabocabonisoro, e biuta cake tale ga na ilati* ni icurucuru ni rara.+Sa qai vakacavara na cakacaka o Mosese.34 Sa qai tekivu solega na valelaca ni veitavaki na o, qai vakasinaita na valeniveitavaki na lagilagi i Jiova.+35 E sega ni curu rawa ina valelaca ni veitavaki o Mosese, ni sa tu ga e delana na o, qai vakasinaita na valeniveitavaki na lagilagi i Jiova.+36 Ni tubu cake ga na o mai na valeniveitavaki, era dau tokitaka na nodra keba na Isireli ena iwasewase kece ni nodra ilakolako.+37 Ia ke sega ni tubu cake na o, era na sega ni tokitaka na nodra keba me yacova na siga sa tubu cake kina.+38 Ni dau tu na o nei Jiova ena dela ni valeniveitavaki ena siga, qai tu ga e delana na bukawaqa ena bogi, era dau raica qori na Isireli taucoko ena nodra ilakolako kece.+


text:
Tukutuku Lekaleka: 31st January, 2019
Gadrevi na wai ni sa bera na bose
Era sa cakacaka vakaukauwa mai Ucunivanua, Verata, Tailevu, ena kena vakadodoki na paipo ni wai, me yaco ki na koro ni sa bera ni ra qarava na Bose ni Yasana o Tailevu ena vula o Veverueri.
E tukuna mai ki na Siga Vou na turaganikoro o Ratu Sevanaia Verata, ni ra sa tekivuna na nodra vakarautaka na Bose ni Yasana ia era na gadreva vakalevu na wai me yaco ki na koro ni sa bera na bose.
E dau leqa na wai e Ucunivanua, ia e sega ni dua na matanitu e saga na kena cakacakataki. E tukuna o Ratu Sevanaia, ni a raica na leqa ni wai na Turaga Paraiminisita o Voreqe Bainimarama ka vakauta yani na sovea me sa dua na so ni wai vinaka.
Na leqa ni wai e Ucunivanua e sa na oti ni sa na dola na paipo ena koro.
Tei e 4000 na yaqona
Sa tei oti e 4000 na yaqona ena 36 na iteitei mai Lomaji, Matuku, Lau. Era sa lako tale ki Moala me laki voli tale mai kina eso na nodra itei.
Na tei yaqona oqo, e sa tiko na kena vakatatabu ka sa masulaki talega.
Na porokaramu ni tei yaqona oqo e cakacaka vata kina na vanua, lotu kei na matanitu ka tolu na yabaki na kena dede.
E nodra takete ena dua na yabaki me tei e 450 na buke yaqona ena dua na iteitei.
Vakabulabulataki na tei raisi e Rewa
Sa na saga na Tabana ni Teitei me na vakabulabulataka na tei raisi ena vanua bucabuca e Rewa.
E levu era sa tei raisi tiko, ia sa gadrevi me tei vakalevu me qai bisinisitaki. Sa laurai ni levu na qele vinaka ni raisi era lala tu. Era sa solia talega na nodra veitokoni na iTaukei ni qele.
Vakatarogi na lako ki Mereke
Era sa vakatataro tiko ko ira na lewenivanua era sa vakadouya mera na lako ki cakacaka ki Mereke, ena veivosaki e vakayacora tiko e dua na marama, se gauna cava era na qai lako kina.
Era sa solia na nodra pasipote kei na so na ilavo. Sa vakasalataki ira na Minisita ni Cakacaka o Parveen Bala mera kua ni vakarorogo kina baleta ni sa tiko na nona kisi ena valeniveilewai ena nona lasutaki ra tiko na lewenivanua.
Na lako ki cakacaka ki Mereke ena sega ka sa tiko ena ligadratou na ovisa ena gauna oqo na marama ka liutaka tiko nai lawalawa kara vunau wavoki tiko oqo.
Ena rua na macawa sa oti era a tiko mai Taveuni.


text:
IDONISIA
Keitou na Sega ni Cakitaka na Neitou Vakabauta
Daniel Lokollo
-
SUCU 1965
-
PAPITAISO 1986
-
KENA ITUKUTUKU Dua na painia lavotaki e yalodina tu ga ni tusaqati.
ENA 14 Epereli, 1989, era curuma yani na vakailesilesi vakamatanitu na vale keimami soqoni tiko kina ena tauni o Maumere, ena yanuyanu o Flores. Era vesuki au kei na le tolu tale.
Era veivakasaurarataki na ovisa ni valeniveivesu me keitou vakarokorokotaka na kuila. Keitou sega ni via cakava ya, keitou mani moku, caqelaki, qai lima na siga na neitou duri tu e tuba ni warumisa sara tu ga na matanisiga. E sega ni tukuni rawa na levu ni neitou wawale, qai momosi na yago i keitou ena vuku ni mavoa. Na rumu tale ga keitou biu kina e ka lalai qai vakasisila. Keitou sautaninini ena bogi ena batabata ni simede. E vuki tukuna vei keitou na ovisa ni valeniveivesu me keitou cakitaka na neitou vakabauta, ia keitou kaya: “Keitou na sega ni vakarokorokotaka na kuila me yacova na neitou mate.” Me vakataki ira ga e levu na mataveitacini ena veigauna sa oti, e ka dokai me keitou “vakararawataki . . . ena vuku ni ka dodonu.”—1 Pita 3:14.


text:
IWASEWASE 4
iMatai ni Tui Isireli e Kau Vakavesu i Papiloni
E imatai ni tui e Isireli o Saula. Ia a sega ni taleitaki koya o Jiova qai digi Tevita me sosomitaki koya. Eda na raica e levu na ka baleti Tevita. Ni se gone, a vala kei na tuwawa o Kolaiaci. Emuri, a dro mai vua na tui dauvuvu o Saula. A tarovi koya tale ga na marama totoka o Apikali me kua ni cakava e dua na ka lialia.
Tarava, eda na vulica e levu na ka e baleti Solomoni na luve i Tevita. E sosomitaki Tevita me Tui Isireli. Na imatai ni tolu na tui e Isireli eratou dui veiliutaki me 40 na yabaki. Ni mate o Solomoni, sa wasei tale ga o Isireli me rua na matanitu. E dua na matanitu ina ceva, e dua tale ina vualiku.
Na matanitu yavusa e 10 mai na vualiku e duri tu me 257 na yabaki ni bera ni qai vakarusai koya o Asiria. Ni oti tale e 133 na yabaki, a vakarusai tale ga na matanitu yavusa e 2 mai na ceva. Era mani kau kina vakavesu na Isireli i Papiloni. Na iWasewase VA e kovuta tiko e 510 taucoko na yabaki, e levu sara na ka a yaco kina.
ENA IWASEWASE QO
ITALANOA 56
Saula—iMatai ni Tui Isireli
A digi koya na Kalou e muri qai sega tale ni vakadonui, eda rawa ni vulica vei Saula e dua na lesoni bibi.
ITALANOA 57
Digitaki Tevita na Kalou
Na cava e raica vei Tevita na Kalou e sega ni raica na parofita o Samuela?
ITALANOA 58
Tevita kei Kolaiaci
E sega ni vakayagataka ga o Tevita na nona irabo ni vala kei Kolaici, ia e vala ni vakayagataka e dua na iyaragi e kaukaua cake.
ITALANOA 59
Na Vuna e Dro Kina o Tevita
A taleitaki Tevita o Saula, yaco na gauna me vuvutaki koya. Na vuna?
ITALANOA 60
O Apikali kei Tevita
E vakatokai watina o Apikali ni rui yalowai, ia e vakabulai koya kina ena dua na gauna lekaleka.
ITALANOA 61
Sa Tui o Tevita
E vakaraitaka o Tevita ena ka e cakava kei na ka e sega ni via cakava ni ganiti koya me tui e Isireli.
ITALANOA 62
Tubu na Leqa ena Vale i Tevita
Vakavuna o Tevita na nona rarawa kei ratou na nona vuvale ena dua na gauna dede ena vuku ni dua wale ga na cala e cakava.
ITALANOA 63
Na Tui Vuku o Solomoni
Vakacava ena musuka rua dina na gone?
ITALANOA 64
Tara na Valenisoro o Solomoni
E turaga vuku o Solomoni, ia a qai vakamuai me cakava na ka vakalialia qai sega ni dodonu.
ITALANOA 65
Sa Tawase na Matanitu
Na gauna ga e veiliutaki kina o Jerepoami, e liutaki ira sara na lewenivanua mera beca na lawa ni Kalou.
ITALANOA 66
O Jesepeli na Ranadi Ca
Ena dau saga me rawata na ka e vinakata.
ITALANOA 67
Nuitaki Jiova o Jiosafati
Na cava mera gole kina ena ivalu na sotia nira liu tiko na matasere era sega ni vakaiyaragi?
ITALANOA 68
Vakabulai e Rua na Gonetagane
Vakacava ena bula tale o koya sa mate? Sa yaco oti!
ITALANOA 69
Na Goneyalewa e Vukea e Dua na Turaga Qaqa
A yaloqaqa me vosa, qai yaco kina na cakamana.
ITALANOA 70
O Jona kei na Ika Levu
E vulica o Jona ni dodonu me cakava na ka e tukuna o Jiova.
ITALANOA 71
Yalataka na Parataisi na Kalou
A lailai na imatai ni parataisi; o koya qo ena robota na vuravura.
ITALANOA 72
Vukei Tui Esekaia na Kalou
E vakamatea e 185, 000 na sotia ni Asiria e dua na agilosi ena dua ga na bogi.
ITALANOA 73
iOtioti ni Tui Vinaka kei Isireli
Ni se itabagone o Josaia e cakava e dua na ka ena doudou.
ITALANOA 74
Na Turaga Yalodoudou
A nanuma o Jeremaia ni sega ni rawa ni parofita ni sa rui gone, ia e kila na Kalou ni rawa ni cakava na itavi qori.
ITALANOA 75
Va na Cauravou e Papiloni
Eratou yawaka na nodratou vuvale na va na cauravou qo, ia eratou yaloqaqa ga.
ITALANOA 76
Vakarusai o Jerusalemi
Na cava e vakatara kina na Kalou me vakarusai Jerusalemi o ira na kai Papiloni?